2015, May 14 - Arratiako Merkatarien Elkartea\nArchives for 2015, May 14\nKIRRU ILEAPAINDEGIA 15 urteko esperientzia daukan ile-apaindegi unisexa. Azken tendentziak KIRRUn, lisatu korearra, ile-luzapen naturalak… Ezkontza, jaunartze eta ospakizun berezietarako orrazkeran espezializatuak. Kolore tratamenduetan eta distiretan aitzindariak. ZATOZ KIRRURA LOOKa ALDATU NAHI BADOZU! Aurretik ordua eskatu behar da. Aurten hamabosgarren urteurrena dala eta, sorpresa bat daukagu zuentzako… baina ez dogu ezer aurreratuko momentuz… Nola iritsi...\nKUKUMA TABERNA Nola iritsi ORDUTEGIA KONTAKTUA Tlf zembakia: 659737161 NON DAGO Helbidea: LEHENDAKARI AGIRRE 8 • 48140 - IGORRE - BIZKAIA\nKUTUNGORRI Janzteko arropak eta etxeko arropak konpontzen doguz. Etorri eta ezagutu Nola iritsi ORDUTEGIA Astelehenatatik ostiralera: 09:30tik 13:30era eta 16:30tik 19:30era Larumbatetan 10:00tik a 13:00 era KONTAKTUA Tlf zembakia: 607470320 NON DAGO Helbidea: SABINO ARANA 33 • 48140 - Igorre - Bizkaia\nLORANE ETXERAKO ARTIKULUAK ETA OPARIAK Izarak, mantelak, koadroak, markoak, bisuteria, poltsak… Desberdina eta originala! !LORANE ezin hobea! Nola iritsi ORDUTEGIA KONTAKTUA Tlf zembakia: 946561425 NON DAGO Helbidea: LEHENDAKARI AGIRRE 11 • 48140 - Igorre - Bizkaia\nPosted on 2015, May 14 by moon in comercio_destacado_eus, dendak, etxea, moda eta osagarriak\tContinue Reading


Eskolaz Kanpoko Jarduerak - La Salle Zumarraga\nHome » Eskolaz Kanpoko Jarduerak\nGure ikasleek astean zehar egiteko eskolaz kanpoko jarduera eskaintza handia dute.\nEguerdian, jantokiaren ordutegiarekin bat eginik, zein arratsaldean, jarduera batzuetarako, gure gazteek aukera dute idazkera digitala, eskola kirola, xakea, abestabatza, robotika… bezalako jarduerak egiteko. Denbora pasarako zein aisialdirako ekimen zerrenda luzea.\nBeste aldetik, helburu zehatzagoak dituzten beste ekimen batzuk ere baditugu. Besteak beste, badugu eskolaz kanpoko ingelesa ikasteko izen emateko aukera ere. LACUNZA enpresak Lehen Hezkuntzan irakasten du. Gure ikasleek azterketa ofizialetan parte hartzeko aukera dute.\nBeste aukera interesgarri eta zehatza NENOOS izenekoa da. Jarduera honetan HHko neska-mutikoek garunaren alde sortzailea eta adimenarena lantzen dute. Matematika, kalkulu mental eta abakoaren bitartez, ezezagunak izan daitezkeen hainbat trebezia lantzen dira.\nPrevious post Robotika\nNext post Eskola ingeles azterketak


Argia Multimedia. ARGIA bizikletan doakizu etxera\nARGIAn, aldizkariaren banaketa prozesu osoa gure gain hartzeko lanean ari gara: posta zerbitzu arrotzen eta multinazionalen kontrolari ihes egin nahi diegu, kutsadura gutxitu eta bide batez, gure baloreekin bat egiten duten kooperatibak indartu. Horregatik ekin diogu bizikletaz banatzeari.\nGasteizen, Arrasaten, Irunen, Hondarribian eta Hendaian hasi gara jadanik, baina asmoa Euskal Herri osora zabaltzea da.\nLan baldintza duinak bermatuz eta ingurumenarekiko errespetuan banatuko dugu ARGIA. Eta noski, garaiz!\nZure herrian bizikleta bidezko banaketari ekiteko aukera ikusten baduzu, jarri harremanetan gurekin.\nEta jakina, horrelako proiektuak abiatu ditzakegu milaka lagunen diru ekarpenei esker. Zuk ere bide horretan lagundu nahi baduzu, egin ARGIAkoa.\nDenon artean indartuko dugu sarea. Bultza kazetaritza independentea!


Txistugileek berrikuntzak aurkeztuko dituzte asteburuan Portugaleteko Folklore Azokan - Euskal Herriko Txistulari Elkartea\nTxistugileek berrikuntzak aurkeztuko dituzte asteburuan Portugaleteko Folklore Azokan\nBy txistulari 2019 Ekaina 6 2020 Martxoa 17 Berriak\nEkainaren 8an eta 9an ospatuko da Portugaleteko Folklore Azoka. Musika emanaldiak, tailerrak, dantza eta tresnagileen erakusketa izango ditu ardatz. Aurten nobebadeak ekarriko dituzte erakus mahaietara txistugileek.\nElai-Alai kultur elkarteak 14. Folklore Azoka antolatu du asteburu honetarako Portugaleten (Bizkaia). Kale animazioa, kontzertuak, dantza, hitzaldia, tailerrak eta azoka izango dira ekainaren 8an eta 9an. Egitarau oparoa izango da artisau, luthier eta elkarteen erakusketaren inguruan.\nBi solairutan antolatuta 35 musika tresnagile izango dira elkarte eta artisau erakusmahaiekin batera. Azokaren ordutegia 11:00etatik 14:30era eta 17:00etatik 20:30etara izango da larunbatean. Igandean berriz, arratsaldean ordu erdi lehenago itxiko dute.\nPortugalete nobedadeak eramanngo dituztela aurreratu dute sarean bi txistugilek: Gancedo eta Ezpelak. Amurrioko txistugileak bi txistu modelo berri aurkeztuko ditu: Enbor eta Kimua. Txistu berriok hainbat berrikuntza dakarte itxura, afinazio eta soinuari dagokionez. Ezpelak berriz, fa, sol, la, sib eta do-ko txistu poxpolinak sortu ditu. Aiko-drums danbolin berritzaileak ere eramango dituzte azokara.\nBertan izango dira baita, Ethienne Holmblat txirula egilea eta Jean Badouim ttun-ttun egilea. Luthier guztien zerrenda hemen duzue.\nTxistua ikasteko bi beka emango dituzte Bergaran\nHaizeak dakarren dantzak ikuskizuna taularatuko du Kankinbara taldeak larunbatean


Energiaren azken "pagotxa"\nEnergia-krisiaren eztanda ahalik eta gehien atzeratu nahian, hidrokarburoen industria etengabe ari da erregai fosilen iturri berriak bilatzen. Horietako bat da arbel-gasa edo eskisto-gasa. Eusko Jaurlaritzak esan duenez, EAEk hortik lortu lezake energia-burujabetasuna datozen hamarkadetan. AEBetako esperientziak erakutsi du, ordea, gas mota hori ateratzeko erabiltzen den teknikak, hausketa hidraulikoak, kalte ugari egiten diola ingurumenari.\nSubillako (Araba) legar-harrobi abandonatu honetan hasiko dira aztertzen arbel-gasaren bideragarritasuna, 2012 hasieran. Ikus ditzakezuen instalazioak harrobi zaharrarenak dira; gas bilaketarako azpiegitura jarri gabe dago oraindik.\nKolpea kolpearen ondotik, iritzi publikoaren aurrean lorpenak aurkezteko premian da Patxi Lópezen gobernua. Begi ninietako bat energiaren alorrean aurkitu du: eskisto-gasa, edo arbel-gasa. Izen horiek eta gehiago ere baditu. Lehendakariak urriaren 14an igorri zuen berri ona Texasetik (AEB), eta harrezkeroztik hedabide irakurrienek eta ikusienek lau haizetara zabaldu dute Euskadiko biztanleei pagotxa oparitu diela naturak. Hainbat urtez euskal lurpean hidrokarburoen bila aritu eta gero, ondorioztatu da 185.000 milioi metro kubo arbel-gas egon daitezkeela Arabako Lautadaren lur azpian. Erkidegoaren beharrak 60 urtez asetzeko adina erregai. Akabo gasa urrundik ekartzea, akabo dependentzia. Eta gainera, ingurumenari kalterik egin gabe.\nHistoria polita itxuraz, baina ez horrenbeste irakurketa zorrotzagoa eginez gero. Gas konbentzionala nahiko erraz ateratzen da lurretik, eta errentagarria izaten da. Baina arbel-gasa ez da konbentzionala. Porositate txikiko haitz iragazgaitzean gordeta dago, eta azaleratzeko ohikoa baino teknika erasokorragoa eta garestiagoa erabili behar da: fracking-a edo hauste hidraulikoa.\nArbel-gasa ustiatzen eskarmentua daukan munduko herrialde ia bakarra AEB da. Hamarkada bat daramate gas naturala fracking bidez eskuratzen, eta denbora horretan inportatzetik esportatzera igaro dira. Baina hamar urteko ustiapenak agerian utzi ditu hauste hidraulikoak sortzen dituen ingurumen arazoak: ur kutsatua, metano emisioak, lurrikarak... Azkenean, administrazioak neurriak hartzera behartuta ikusi du bere burua. AEBetako Ingurumenaren Babeserako Agentziak (EPA) gas ez-konbentzionalaren ustiapenak ingurumenean eta giza osasunean duen eragina ikertzen hasita dago, eta 2012 amaieran jakinaraziko omen ditu emaitzak.\nGasak kutsatutako ura\n2005ean, George W. Bushen gobernuak Energia Politikaren Legea onartu zuen. Horren ondorioetako bat zen hauste hidraulikoa erabiltzen zuten enpresak ez zirela, aurrerantzean, Ur Edangarriaren Segurtasunaren Legea betetzera behartuta egongo, ez eta EPAk ezarritako arauetako asko ere. Urte hartatik 15.000 putzu zulatu dituzte AEBetan, eta gero eta herritar gehiagok azaldu dute kezka hauste hidraulikoaren inpaktuak direla eta. Gauzak horrela, New York eta New Jersey estatuek moratoria ezarri diote arbel-gasaren ustiapenari. Lehenengoaren kasuan, arrazoia izan da New York hiriko ur edangarria dagoen eremu asko kaltetuak izan direla.\nUraren kutsadura da, izan, fracking-aren inpaktu ezagunena. Zuetako askok ikusiko zenuten 2010ean Josh Foxek zuzendutako Gasland dokumentala. Film horretan gogoari itsatsita geratzen diren irudi horietako bat ikus daiteke: sukalde bateko txorrota ireki eta, pizgailu bat hurbilduta, sua dario urari. Ez da ura erretzen dena, noski, harekin batera datorren metanoa baizik. Gas naturala, %90etik gorako portzentajean, metanoa da.\nInterneteko bilatzaileetan “Gasland” hitza idatziz gero, Foxen dokumentalarekin batera agertuko zaizkizu hura kritikatzen duten bideoak, gas konpainiek sustatutakoak. Errealitateari bizkar emanda, funtsik gabeko beldurra zabaltzea leporatzen diote Gasland-i. Ahots Berriak webgunean irakurri dugunez, antzeko argudioak erabili zituen Xabier Garmendia Eusko Jaurlaritzako Industria sailburuordeak, fracking-aren arriskuengatik kezka agertu zioten hainbat talderekin egindako bileran, joan den azaroan. Garretan dagoen txorroteko uraren irudia anekdotatzat jo zuen sailburuordeak. “Texasen 15.000 putzu ustiatu dituzte, eta ez da ingurumenarekin lotutako inolako ezbehar larririk izan”. Beste estatu batzuetan arazoak izan zirela onartu bazuen ere, hausketa hidraulikoaren segurtasuna defendatu zuen Garmendiak: “Teknikak aurrera egin du, horrelako gauzak gerta ez daitezen”.\nEz daukagu daturik esateko AEBetan metanoa darien txorroten kopurua anekdotikoa den ala ez. Baina esan dezakegu Duke Unibertsitateko ikerlariek maiatzean argitaratutako lanaren emaitzek gutxi dutela anekdotikotik. Pennsylvania eta New York estatuetako 68 ur putzu aztertu ondoren, metanoa aurkitu zuten horien %85ean. Konturatu ziren, gainera, gas hobietatik kilometro bat baino gutxiagoko distantziara zeuden putzuetan metano kopurua hamazazpi aldiz handiagoa zela, batez beste, gainerakoetan baino. Metanoa jatorri naturalekoa edo gas ustiaketaren ondoriozkoa zen ere behatu zuten: gehien zeukaten putzuetan, ustiaketa zen gasaren iturri nagusia.\nEhunka substantzia kaltegarri\nMetanoa ez da fracking-aren ondorioz uretara iristen den kutsatzaile bakarra. Hauste hidraulikoa, funtsean, zera da: sakonera handiko putzuak egin eta horietatik ura eta silizea sartzea presio handian, harria puskatuz gasa askatzeko. Hodiak beherantz doaz hasieran, eta gero aldeetara zabaltzen dira. Ehunka konposatu kimiko ere sartzen dira, urarekin eta silizearekin batera.\nUrtetan, AEBetako gas konpainiek uko egin diote konposatu horien izenak publikoki esateari, industria-sekretua babesten duten legeen aitzakia erabilita. Azkenik, eta presioek bultzatuta, zabaldu dituzte substantzia batzuen izenak, baina ez denenak.\nPresio horien arrazoietako bat Theo Colborn zientzialari estatubatuarrak egindako azterketa izan zen. Colbornek bere kabuz bildu zituen ustiategietako hondakinak, eta analisia egin eta gero ia 649 konposatu kimiko aurkitu zituen. Horietatik, 286 ez daude katalogatuta, eta ingurumenean edo osasunean eduki dezaketen eragina ezezaguna da. Gainerakoetatik, %55ek eragina dute burmuinean eta nerbio-sisteman, %78k arnas-aparatuan, azalean, begietan, gibelean eta hesteetan, eta %47k sistema endokrinoari egiten diote kalte, eta beraz ugalketari. Aztertutako konposatuen %58 uretan disolbagarria da, eta %36 haizeak garraiatu ditzake. %25 kantzerigenoak dira.\nKonposatu horien zati bat lurpean geratzen da, eta bertako akuiferoetara iristeko arriskua dago. Aldiz, hoditik sartutako jariakinaren portzentaje bat –%15 eta %80 bitartekoa, EPAren arabera– berriro ateratzen da gainazalera. Hasieran zituen substantziez gain, lurzorutik dakartzanak gehitu behar zaizkio: metal astunak, elementu erradioaktiboak, bentzenoak... Erabiltzen den ur kopurua eskerga denez –horra beste inpaktu bat–, bueltan datorren hondakinen arazoa ez da txikia.\nAEBetako arbel-gas ustiategi gehienetan, hondakin-ur horiek lurperatu egiten dituzte, Kantabriako Hauste Hidraulikoaren Aurkako Taldeak helarazi digun txostenak dioenez. Baina beti ez da horretarako aukera egoten. Hala gertatzen denean, lurruntze-baltsetan uzten dituzte hondakinok, edo bestela araztegi publikoetara eraman eta administrazioaren esku uzten dute arazoa. Gehienetan, araztegi horiek ez daude behar bezala prestatuta ez hondakin mota hori tratatzeko, ez eta hain kopuru handietan. Okerreko jardunen ondorioz, behin baino gehiagotan ibairen bat izan da ur kutsatuaren azken geltokia.\nGauzak ustez ondo egitea, hau da, hondakinak lurpean sartzea, arazo iturri da halaber. Ohikoak ez diren lekuetan erregistratu diren ehunka lurrikara txiki, Richter eskalan hiru gradu baino gutxiagokoak, hondakinen lurperatzearekin lotuak izan dira. Lurrikara horien errua hauste hidraulikoari berari ere bota diote. Eta ez edonork, AEBetako Geologia Zerbitzuak baizik. Hots, gobernuak. Gugandik hurbilago, udaberrian Britainia Handian gertatutako lurrikara txiki biren kausa fracking-a dela ebatzi du afera ikertzeko beren-beregi sortutako batzorde independenteak.\nKutsadura atmosferikoaren eragile\nUrak eta lurrak ez ezik, aireak ere jasaten du hausketa hidraulikoaren eragina, ustiaketaren urrats guztietan konposatu organiko lurrunkorrak igortzen baitira atmosferara. Azken hiru urteetan egindako hainbat ikerketak frogatu dute Fort Worth hiritik hurbil dauden arbel-gas ustiategiak segurtasun mugetatik gorako kutsatzaile kontzentrazioak jaurtitzen ari direla eguratsera. Non eta Texasen. Southern Methodist Unibertsitateak 2008an egindako azterketa baten ondorio nagusia izan zen Dallas-Fort Worth metropoli eremuan –sei milioi biztanle– gas erauzketek kutsadura gehiago eratzen zutela garraiobide guztiek baino.\nEra berean, hauste hidraulikoak klima aldaketa azkartzen laguntzen du. CO2-aren sona ez badu ere, metanoak negutegi efektuaren areagotzean duen eragina 23 aldiz handiagoa da. Cornell Unibertsitateko lantalde batek kalkulatu du lurpetik ateratzen den gasaren %3,6 eta %7,9 bitarteko portzentaje batek ihes egiten duela airera.\nEuropan bi jarrera\nAurreko guztia ikusita, ez gintuzkete harritu behar Europako Parlamentuak eskatuta Alemaniako aholkularitza enpresa bik ekainean burutu zuten txostenaren ondorioek: hauste hidraulikoak inpaktua dauka ingurumenean eta giza osasunean, eta gaur egungo europar legediak ez du argi esaten enpresa jardun hori nola arautu behar den.\nAEBetako gas konpainiek gure kontinentea begiz jota daukaten honetan, Europar Batasuna finkatzen ari da bere posizioa. Baina estatu guztiek ez dute bide bera hartu. Euskaldunoi dagokigunez, Frantziak debekatu egin du hauste hidraulikoa, eta Europa osoan hala egin duen bakarra izan da gainera. Oso bestelakoa da Espainiaren jarrera, bistan dena: Madrilgo Industria Ministerioak arbel-gasaren aldeko politikak sustatu ditzan eskatu dio Europar Batasunari. Ingurumen arazoez atariko haizeaz bezain ezaxola ageri da espainiar gobernua afera honetan, eta hala, Araban hastear dauden produkzio probetarako aurretiazko inpaktu azterketarik ez dela behar uste du Industria Ministerioak.\nHau baino orrialde bi lehenago dagoen mapan ikus daitezke Euskal Herrian baimenduta edo baimentzeke dauden gas ez-konbentzionalaren ikerketa eremuak. Ez zaitzatela nahasi ia Araba eta Bizkaia osoak eta Gipuzkoako zati handi bat koloreztatuta ikusteak. Oraingoz putzu bi besterik ez dira zabalduko, biak 5.000 metro inguruko sakonerakoak, Enara izeneko eremuan, Subilla Gasteiz herritik gertu. 2012ko lehen hiruhilekoan hasiko dira lanak, eta ustiapenak sortuko lituzkeen arazo teknikoak, bideragarritasun ekonomikoa eta ingurumenaren gaineko inpaktua neurtzea da helburua.\nEmaitzak onak balira, eremua benetan ustiatzen hasteko baimena eskatuko luke xede horrekin eratu den partzuergoak. Hiru kide ditu itunak: aro jeltzalean Jaurlaritzak sortutako SHESA konpainia(Euskadiko Hidrokarburo Elkartea), Heyco Energy Group –Texasen Patxi Lópezi ostatu eman ziona– eta Cambria Europe. 100 milioi euro gastatuko dituzte bizpahiru urte iraungo duten aurre-produkzio lanetan, eta ohartuko zinenez, irakurle, ez du ziurtatuta arrakasta. AEBetan hamaika analistak, zientzialarik eta industriako kidek agertu dituzte arbel-gasaren errentagarritasunaz zalantzak. Errentagarritasun ekonomikoa zein energetikoa. Batzuen ustez, oso litekeena da hau guztiau urte gutxi barru lehertuko den burbuila izatea, zeinetik inbertsore handienek garaiz irteten jakingo baituten. Izango dugu horretaz zabal jarduteko aukera.\nâ€œUstiaketa segurua posible ez bada, ez da ustiatukoâ€œ\nXabier Garmendia, Eusko Jaurlaritzako Industria eta Energia sailburuordea\nZenbait taldek kezka agertu dute hauste hidraulikoak ingurumenari eragingo dizkion kalteak direla eta. Zuk erantzun diezu teknikak hobetu egin direla eta ez dagoela zertan kezkatu. Zeintzuk dira, zehazki, teknika horiek?\nEusko Jaurlaritzak planteatu duena zera da: hobiaren bideragarritasuna aztertzen hastea, alde teknikotik, ekonomikotik eta ingurumenari dagokionetik. Bideragarritasun hori frogatzekotan baizik ez litzateke hasiko ustiapen fasea. Hala da, besteak beste, ez daudelako hauste hidrauliko bidezko estimulazio-teknikei modu berean erantzuten dioten hobi bi. Erabiltzen den ur, silize eta gehigarri nahastea ere ez da berdina hobi guztietan. Hobi bakoitzak bere neurriko jantzia behar du, bai estimulazio teknikei bai inpaktuak zuzentzeari dagokienez.\nEdozein kasutan, onartzen duzu ingurumenaren gaineko inpaktua badela?\nOnartzen dut inguruan egiten den edozein interbentziok inpaktua duela. Jakin behar dena da ea inpaktu horiek kritiko eta atzeraezinezkoak diren, hau da, baliabidea ustiatu daitekeen ingurumenerako arrisku onartezinak hartu gabe. Ustiaketa segurua posible bada, hobia ustiatuko da. Eta posible ez bada, ez da ustiatuko, zuhurtzia printzipioari men eginez. Hori da Eusko Jaurlaritzaren konpromisoa. Berriz diot esplorazio-lanak egiten ari garela, ez ustiaketa-lanak. Ustiaketa gerora hartu beharreko erabakia da.\nAEBetan ikerlanak egin dituzte hauste hidraulikoan erabiltzen diren konposatu kimiko gehigarriez; dozenaka konposatu toxiko aipatzen dituzte. Industria Sailak badaki zehazki zeintzuk diren gai horiek? Zer duzu esateko haien arriskuaz, edo arrisku faltaz?\nHauste hidraulikoa egiteko beharrezkoa da haitzean ur, silize eta gehigarri nahaste bat txertatzea. Gehigarriak substantzia kimikoak dira, hainbat funtzio dituztenak: hausketan erabiltzen den tresnen lubrikazioa, babes mekanikoa, bio-babesa, eta abar. Dozena bat dira gutxi gorabehera, eta ondo ezagunak. Hobi bakoitzerako desberdinak dira, eta proportzio egokian erabili behar dira beren zeregina ondo beteko badute inguruari kalte egin gabe. Europak orain gutxi onartu du REACH izeneko araudia, substantzien konposizioaren ezagutza gardena segurtatzen duena, hala nola erabilpenaren kontrola, ingurumenean eta pertsonen osasunean eragin ditzakeen ondorioena barne. Substantziok behar bezala identifikatuta daude, eta haien ezaugarriak eta konposizioa publikoak izango dira. Gure kasuan, gainera, EEE, hau da, Eusko Jaurlaritza da Enara Handiko Esplorazio Partzuergoaren %44aren jabea, eta hori beste gardentasun berme bat da.\nEstatubatuar enpresen ustezko gardentasun faltari buruzko informazioek AEBetako araudiarekin zerikusia dute, eta baita enpresa bakoitzak bere nahastearen konposizio egokia bilatzearekin ere. Enpresek ez dute informazio hori euren lehiakideekin partekatu nahi, eta badirudi estatubatuar legediak hala jokatzea baimentzen duela. Gure kasuan ez da hala izango. Administrazioak beti jakingo du zer substantzia erabiltzen den, eta haren ezagutza ingurumenari buruzko informazio-eskubideari lotuta egongo da.\nSubstantzia horien arriskuak dosiarekin zerikusia du. Dosiarekin, eta inguru hartzailearen sentiberatasunarekin. Bota ezazu Errioxako ardo uzta oso bat tamaina egokia duen aintzira batean, eta haren urak eutrofizazioz ustelduko dira. Beharbada hondakinaren definizio onena hau da: kopuru desegokian, leku desegokian eta une desegokian dagoen substantzia.\nArbel-gas ustiapenaren errentagarritasun faltari buruzko literatura ugari. Hainbat egileren esanetan, ateratzen den gas kopurua hasiera bateko estimazioak baino txikiagoa izaten da.\nBada, horretarako egingo dugu esplorazioa. Gasa ez bada behar bezalako kopuruetan ateratzen, Enara Handia ez da ustiatuko. Ez bada errentagarria, ez da ustiatuko. Eta ezin bada ustiatu ingurumenerako arriskurik gabe, ez da ustiatuko.\nDena den, uste dut baieztapen horiek egiten dituztenak okerreko webguneetan sartzen direla. Sartuko balira datu errealak ematen dituztenetan, jakingo lukete AEB gasa inportatzetik esportatzera igaro dela, eta 2009an munduko gas natural ekoizle nagusi bihurtu zela, Errusia gaindituta, gas ez-konbentzionalari esker hain zuzen. Eta horrek merkatu estatubatuarrean gas naturala merkatzea eragin duela. Badirudi batzuek ez dakitela beren nahia eta errealitatea bereizten.


Lidergoa, aniztasuna eta kontziliazioa eraldaketa digitalaren aroan - Fitxa - gipuzkoa\nRosa García Lidergoa, aniztasuna eta kontziliazioari buruz eraldaketa digitalaren aroan\nIndustria egokitzeko beharrari buruz aritu da Rosa García Siemens España-ko lehendakaria\nIndustria egokitzeko beharrari buruz aritu da Rosa García Siemens España-ko lehendakaria. Adierazi du merkatua goitik behera aldatu dela, eta enpresen arrakasta produktu egoki eta bezeroarentzako indibidualizatuak sortzean datzala. "XXI. mendean, ideiak denen eskura daude, eta enpresen arrakastarako, ideia horiek bezeroen beharretara egokitu behar dira", adierazi du.\nZentzu horretan, Garcíak bermatu du industria 4.0 enpresak bereizten hasiko dela. Iraultza industrial berri horrek bezeroari, produktua ez ezik, hari atxikita dagoen zerbitzu bat emateko aukera emango du. Orobat, "ezinbestekotzat" jo du enpresen arteko lankidetza sustatzea, "elkarlanean enpresei ebazpen hobeago bat emateko modua baitago". Bere ikuspuntutik, Euskadi ongi kokatua dago, Eusko Jaurlaritza, aldundiak eta enpresak gauzak ongi egiten ari direlako, eta "emaitzak ikusten dira". Ayerzak ere iritzi hori azaldu du: "Industria, enpresak eta jendea dira Euskadiren aktibo garrantzitsuena".\nAzkenik, Siemens España-ko lehendakariak etorkizuneko enpresaren ikuspegia azaldu du; negozio bat kultura desberdin batekin, "non pertsonak, langileak eta bezeroak baitira ardatza". Horri dagokionez, enpresak egokitzearen alde azaldu da, ordutegirik inposatuko gabe, enplegatuak loratu daitezen. "Langileak prestatzea eta motibatzea ezinbestekoa da joan ez daitezen", esan du. García amaitu du esanez horrela bakarrik, aniztasuna, berdintasuna eta kontziliazioa sustatuz, lortuko direla aro berriko enpresak.


Txinako Vacuum Hopper Loader Fabrikatzaile eta Hornitzaile Bereiztuak - Aumax\nHasiera > Produktuak > Karga automatikoa eta garraiatzailea > Hutsezko Hopper Kargatzailea Bereizi\nHutseko ontzia kargatzeko makina xurgatze bidezko makina mota bat da. Hainbat material granular mota transmititzeko egokia da, batez ere plastikozko erretxina materialak injekzio bidezko makinetan sartzeko. Makina ez da egokia hautsa duten lehengaientzat.\nHuts konbinatzaile independente txikiaren ezaugarriak:\n1. Ordenagailuaren kontrol panela, funtzionatzeko erraza;\n2. Iragazki gailu independentea, hautsa kentzeko erosoa;\n3. Mututu gailua eragiketa zarata murrizteko;\n4. Altzairu herdoilgaitza biltegiratzeko upela, arina eta iraunkorra, ona materialak garbitzeko;\n5. Buzzer alarmaren jakinarazpen automatikoa material faltagatik;\n6. Xurgatze denbora libreki ezar daiteke;\n7. Motorren gainkarga babes automatikoa eta materialaren alarma adierazpenik ez izatea.\nAumax-ek bereizteko motako karga-ontzi mota eta modelo desberdinak hornitzen ditu plastikoa moldeatzeko fabrikatzaileentzako auto kargagailuak. Gure hutsean dauden auto-kargatzaileen artean 1.5HP eta 15HP bitarteko potentzia motorra dago, garraiatzeko ahalmena 300Kg / ordutik 2000Kg / ordura bitartekoa da. Ongi etorri gurekin harremanetan jartzeko gure huts-ontzi kargatzaileei buruzko informazio gehiago lortzeko.\nBiltegi-kargagailu bereizia: AUMAX AML-700G motako estandar banako hutsean automatikoki kargatzeko makina egokia da plastikozko erretxina pellet materiala poltsetatik edo altzairu herdoilgaitzerako biltegiratze depositua injekzio bidezko makinetara eramateko. AML-700G-ren huts-ontzia lehorgailu lehorgailuan edo injekzioa moldatzeko makinaren elikadura-ontzian instalatuta dago, eta gorputz nagusia injekzio makinaren ondoan lurrean dago. AML-700G biltegi kargagailuaren elikadura 200 ~ 300Kg / ordukoa da.\nHutsean automatikoki kargatu\nHutsaren Autokargagailu Bereiztua: AUMAX AML-800G (2) banatutako motako hutseko ontzi kargagailu estandarrak hiru fasetako indukzio motako aire ponpa indartsua du. Plastikoa elikatzeko makina bereziki diseinatuta dago plastikozko materiala biltegiratze-depositutik injekzio bidezko makinetan tolesten lehorgailura garraiatzeko. Kargagailu automatikoaren huts-ontzia lehorgailuaren lehorgailuan edo injekzioa moldatzeko makinaren elikadura-ontzian instalatzen da, eta gorputz nagusia injekzio-makinaren ondoan lurrean dago. AML-800G (2) kargagailuaren elikatze gaitasuna 300 ~ 400Kg / ordukoa da.\nVacuum Hopper kargatzailea\nAUMAX AML-HP Serieak bereizitako motako estalpeko kargagailu estandarrak hiru fasetako indukzio motako aire ponpa indartsua du. Plastikoa elikatzeko makina bereziki diseinatuta dago plastikozko materiala biltegiratze-depositutik injekzio bidezko makinetan tolesten lehorgailura garraiatzeko. Kargagailu automatikoaren huts-ontzia lehorgailuaren lehorgailuan edo injekzioa moldatzeko makinaren elikadura-ontzian instalatzen da, eta gorputz nagusia injekzio-makinaren ondoan lurrean dago.\nGure Hutsezko Hopper Kargatzailea Bereizi guztiak Txinan egindakoak dira, ziur egon zaitezke gure fabrikako produktuak erosteko. Aumax Txinako Hutsezko Hopper Kargatzailea Bereizi fabrikatzaile eta hornitzaileetako bat da. Gure fabrikatik prezio merkearekin eros ditzakezu. Gure fabrikak zerbitzu aurreratuak eta kalitatezko produktuak eskaintzen ditu. CE ziurtagiriak ditugu, produktu pertsonalizatuak kontsultatzera etor zaitezke.


Gabonetako Bonoak eskuragarri larunbat honetan, abenduaren 2an, Herrixen-en bulegoan\nBerriak Gabonetako Bonoak eskuragarri larunbat honetan, abenduaren 2an, Herrixen-en bulegoan\n2017/11/28, Asteartea - 10:36\nHerrixen Merkatari Elkarteak Gabonetako Bonoak salgai jarriko ditu larunbatean, abenduaren 2an. Eskuratu nahi dituenak Herrixen-en bulegora joan beharko du (Herriko plazan, Kultur Etxeko lehenengo solairuan) 10:00etatik 14:00etara bitartean.\n35 euroren truke, 50 euroko bonoak salduko dira. Guztira, Herrixen elkarteak 200 bono salduko ditu. Erosle bakoitzari NAN-a eskatuko zaio eta bono bakarra erosi ahalko du.\n50 euroko bonoa 10 euroko bost txarteletan banatuko da erabiltzerakoan errazagoa izateko. Beraz, eskuratzen dutenek %30eko deskontua lortuko dute. Tokiko merkataritza txikiaren garrantziaz jabetzeko beste ekimen bat da.


Brasil amildegiaren ertzean? | Mundo | Naiz\n23 ABR. 2021 - 18:39h\nAuzitegien deslegitimazioa, genozidio koronabirikoa, negazionismoa, Amazoniaren gainbehera, meatzaritzako hondakinen biltegi bat apurtzea... Brasilek une benetan zailak bizi ditu Jair Bolsonaro presidente ultraeskuindarraren aginte pean.\nKayapo tribuko kide bat BR163 autobidea mozten. (Joao LAET | AFP)\nBrasilek oso une zaila bizi du, Jair Bolsonaroren gobernuarekin. Gobernu hori koronabirusaren pandemiaren ukazioagatik nabarmendu da, batetik, eta, bestetik, bere eraginkortasunik ezagatik, eta bere boterea eta autoritarismoa handitzeagatik. Horri Brasilgo beste baldintza batzuk gehitu behar zaizkio, hala nola sektore pobretuen tasa handia (19 milioi pertsona gosea pasatzen) eta herritarrak artatzeko baliabide falta. Aldi berean, hor daude Brasilgo ekonomiaren gaitz endemikoak, besteak beste, estraktibismoaren aldeko apustua, Amazonia eta gisako ekosistemetan eragin zuzena duena; eta meatze, hidrologia eta beste megaproiektu batzuen neurri eta segurtasun falta, azken urteetan gertatu izan diren moduko hondamendien eragile.\nAzkena martxoaren 25ean gertatu zen, Godofredo Viana udalerrian (Maranhão), herrialdeko urre meatze eremu handienean, Aurizonan, beste hondakin biltegi bat kolapsatu baitzen. Ezbehar hori Mariana (2016), Brumadinho (2019) eta Florianapolisekoei (2021) gehitu behar zaie.\nMartxoaren 31n, Tchella Masso antropologo feministak une honetan milaka brasildarrek pairatzen duten frustrazio eta mina biltzen dituen mezu bat zabaldu zuen: «Oso gogorra da... malkoak begietan eta amorru handia... janariaren prezio neurriz kanpokoengatik, gose handiarengatik, ospitale beteengatik, heriotzengatik eta heriotza gehiagorengatik; eta militarrak, presidentea bera barne, argi eta garbi indarkeriaren eta sexu abusuen alde daude». Hitz horiek bultzatu zutena, urte honetan konstante bihurtu diren arrazoi horiez gain, 1964an Brasilen diktadura militarra ezarri zuen estatu-kolpearen urteurrena da. Izan ere, Braga Netto Defentsa ministro izendatu berriak kolpe hura ospatu zuen: haren ustez, herrialdea «baketu» zuen Martxoaren 31ko Mugimenduak.\nBrasilen diktadurak urte horretatik 1985era arte iraun zuen, eta ezkerrak errepresio handia jasan zuen, atxiloketak, torturak, heriotzak eta desagertzeak barne. Egiaren Batzorde Nazionalak (CNV) desagertuak 433 izan zirela ondorioztatu zuen. Amnistiaren Legearekin 25.000 preso politiko baino gehiago atera ziren. Baina diktadura hartako beste ezaugarri makur bat izan zen lurralde indigenen kolonizazioa sustatu zuela –Bolsonarok ere bide beretik jo du–, kontzentrazio esparruak sortuz eta 8.000 indigena erailez.\nBaina egitateak, berez, garrantzi gehiago du, aipaturiko Braga Netto Armadako Estatu Nagusiko buruzagia ere izan delako 2019ko otsailetik. 2020ko apiriletik aurrera, «presidente operatibotzat» hartzen dute, Jair Bolsonaro presidente ofizial bezala utziz, baina benetako botererik gabe. Komunikabide batzuek gertaera hau, garai hartan, estatu kolpetzat jo zuten. Baina, berez, Netto orain Defentsa ministro izendatzea aurrekoaren, Fernando Azevedoren irteerak eragin du, hain zuzen, 64ko kolpisten aldeko jarrera hartzeari eta Lularen aldeko erabakiaren ostean Botere Judizialaren aurka agertzeari uko egin ostean.\nAzevedok, gainera, Lur, Aire eta Itsas Armadako komandanteen babesa izan zuen. Horrek agerian uzten du Armadako guztiak ez datozela bat Bolsonarorekin, eta haren erabakiek eta politikek krisia eragin dutela haren baitan. Bolsonarok ez zuen militar aktibo bat izan Defentsa Ministerioaren kargua betetzeko, eta Armadako Estatu Nagusiko presidentea zen Braga Netto jenerala izendatu behar izan zuen. Arazoak izango ditu kargutik kendutako komandanteak ordezkatzeko ere, hierarkian hurrengoak ere beraiei atxikiak baitziren. Hori dela eta, Bolsonarok erretiro goiztiarra eman beharko die. Horrek guztiak are gehiago sakonduko du krisia.\nBi egun lehenago, Ernesto Araujo Atzerri ministroak ere kargua utzi zuen, besteak beste, Covid-19aren aurkako txertoen inportazioan huts egiteagatik kritiken jomuga izan zelako.\nMartxoan, Brasilgo Auzitegi Federalak ebatzi zuen Lula da Silva presidente ohia (2003-2011) ez zutela inpartzialtasunez tratatu ustelkeria ikerketetan, eta horrek «Lava Jato» auzia (Autoak Garbitzea) zalantzan jartzen du eta Jair Bolsonaroren gobernua deslegitimatzen du. Izan ere, kasu horrexek eragin zuen Dilma Rousseff orduko presidentearen aurkako impeachmenta eta horren ondoriozko kolpe instituzionala. Lularen atxiloketa arbitrarioa ere ekarri zuen, eta 518 egun eman zituen kartzelan; auzi horrek, beraz, Lula 2018an hauteskundeetara aurkeztea eragotzi zuen, eta Bolsonarok boterea eskuratzea ahalbidetu.\nKasua Sergio Moro epaileak eraman zuen. Bere epaia baliogabetu egin zuten, frogatu baitzen Morok, Fiskaltzaren ildoari atxiki, eta epaitzeko zuen papera gainditu zuela. 2021eko martxoaren 23an, Auzitegi Goreneko Bigarren Salak erabaki zuen Moro epaile ohia ez zela inpartziala izan Lularen aurkako epaian. Gainera, interes partikularrak dituela uler daiteke, gero Bolsonaroren gobernuan parte hartu baitzuen Justizia eta Segurtasun Publikoko ministro gisa. Ironiaz, 2020ko apirilaren 24an Morok Ministerioa utzi zuen, Bolsonarok justiziaren kudeaketan izandako interferentziengatik.\nEgungo erabakiaren ondorioz, Lulak 2022ko hauteskundeetan lehiatzeko aukera izango du. Bolsonaroren irudia hondatuz joan da koronabirusaren krisian. Arriskua ukatu du eta herritarrak mespretxatu ditu: pandemia «hotzeria» hutsa dela, jendea hiltzen duena konfinamendua dela eta kaltetuei «negar egiteari uzteko» esan die.\nNegazionismo hori pandemiaren kudeaketan islatzen da. Lehenik eta behin, Nelson Luiz Sperle Teich Osasun ministroa bota eta Eduardo Pazuello jenerala jarri zuen agintean. Sperlek hilabete baino ez zuen iraun karguan, Luiz Henrique Mandettak (2019ko urtarrilaren 16a - 2020ko apirilaren 16a) ordezkatu baitzuen. Martxoaren 16an, pandemiaren unerik txarrenean –12.000 hildako izan ziren astebetean–, berriro aldatu, eta atzera ere medikuntzako profesional bat jarri zuten, Marcelo Queiroga. Pazuello ikerketa judizialaren pean dago pandemiaren kudeaketan ageriko faltak egiteagatik. Aldaketa horiek ere armadaren akidura areagotu dute, erabiliak sentitzen dira.\nInformazioek estatu-kolpearen ideia elikatzen dute. Moises Borges MABeko (Urtegiek Kaltetutakoen Mugimendua) koordinatzaile nazionalaren arabera, «Bolsonaro Estatuko poliziak xaxatzen ari da, gobernadoreen aurka altxa daitezen. Kolpe saiakera da hori». Zera gaineratu du, ordea, «Indar Armatuak berak ere ez du Bolsonaro jasaten».\nInkesta guztien arabera, Bolsonaro unerik apalenean dago. Gainera, gertu izan du bere aurkako impeachment bat, eta, beraz, kontzesioak egin behar izan zizkion Centrão delakoari (Erdi Handia), Gobernuko Idazkaritza Nagusiak eta Justizia Ministerioa emanez, hain zuzen Alderdi Liberalari. Centrão exekutiboaren atal bat da, ez gobernuan eta ez oposizioan ez dauden alderdi ez-nagusiek osatuta, oro har, kontserbadoreak. Kasu honetan bezala, gehien eskaintzen duenari laguntzen diote. Horiek izan ziren, halaber, Dilmaren aurkako impeachmentari etekina atera ziotenak, Michel Temerren Brasilgo Mugimendu Demokratikoak (MDB) Lehendakaritza eskuratzeraino (2016-2018).\nBrasil da mundu zabalean koronabirusak emaitzarik txarrenak utzi dituen herrialdea: heriotza guztien %21 Brasilen gertatzen dira, eta bertako biztanleria munduko biztanleriaren %2,7 da. 100.000 biztanleko 128 heriotza dira. Horrek zerikusia du Gobernuaren politika ukatzailearekin. Kutsatuak 12 milioi dira. Aste honetan (martxoaren 29tik apirilaren 3ra) 19.600 heriotza baino gehiago izan dira, guztira 330.193. Aurrera eginez gero, adituek ohartarazi dute hilabete honetan 5.000 pertsona hil daitezkeela eguneko.\nEric Nepomuceno kazetari brasildarrak Siriako gerrako biktimekin alderatu du; izan ere, 300.000 hildako zenbatu zituzten. Siriaren kasuan 10 urtean, eta Brasilen kasuan urtebetean. «Bai Sirian bai Brasilen, horrek izen bat du: genozidioa. Eta gure kasuan, arduradun bat dugu: Jair Bolsonaro». Hala ere, berak dioenez, horiek zenbaki ofizialak dira, baina Brasilen ezaugarriak direla eta, askoz gehiago izan daitezke, 400.000tik gora.\nBeste herrialde askotan pandemiaren aurkako neurriak ezarri zirenean bezala, arriskugune nagusietako bat favelak ziren, egonkortasun ekonomikotik kanpoko komunitateak direlako, egunerokoan bizi direnak, ezkutuko ekonomian, eta konfinamendua bezalako neurriek zer ahoratu ez edukitzea dakarte; beraz, irten egin behar izaten dute. Gainera, favelek ez dute urik, ezta osasun baliabiderik ere. Hala ere, Gobernua ez zen favelez arduratu, eta batez ere auzo elkarteek eskaini dituzte alternatibak, konfinamendua barne.\nGainera, lehengo mehatxuari birusaren aldaera berriak gehitu behar zaizkio, Manausko andui berriarekin (P1). Uste denez, P1 izan da kutsatzeak areagotu dituena, ustez, bi aldiz kutsagarriagoa delako. Egungo txertaketaren lorpenak arriskuan jartzen ditu.\nEgoera hori okertu egin da osasun baliabide urriengatik. Manausen, Amazonian, pandemiaren epizentroetako batean, ospitaleek ez dute oxigenorik gaixoei laguntzeko. Gainera, hiri handietan ospitaleen gaitasuna erabat kolapsatu da (Brasilia %100, Rio Grande do Sul bezala).\nBiltegi bat apurtzea\nEgoera sanitario eta politiko nahasi horri ingurumenekoa eta gizartekoa gehitu behar zaizkio. Joan den martxoaren 25ean, Aurizona enpresan (Equinox Gold) meatzaritzako hondakinen beste biltegi bat hautsi zen, Godofredo Viana udalerrian, Maranhão estatuan. Hondamendi hau Brumadinho (2019ko urtarrilak 25) eta Marianako (2015eko azaroak 5) eta Florianopoliseko (2021eko urtarrilak 25) eta antzeko ezbeharrei gehitu behar zaie. Moises Borges MABeko kidearen arabera, oraingoan «ez da biktima larririk izan, baina 4.000 pertsonak edateko ura behar dute».\nHondamendia, MABek eskatuta, Maranhãoko Batzar Legegilean urtegiek kaltetutakoen eskubideak bermatzeko lege proiektuaren tramitazioa onartu (66/2021 Lege Organikoa) eta bi egunera gertatu zen (martxoaren 23an).\nAurizona meatze enpresaren lohi toxikoak Tromai ibaia jo zuen, eta inguruko biztanleak hornitzen dituen ur tratamendurako estazioa inbadituz, edateko urik gabe utzi zituen 5 egun baino gehiago. Tromai ibaia kutsatu zen, baita mangladia eta kostako eremua ere. Lehen aipatutako hondamendietan, kutsadurak urtez urte irauten duela egiaztatu da. Enpresak kalteak gutxitu ditu. Kaltetutako lohi eta meatze presa legez kanpoko meatzariena zen, Equinox Gold kanadarrak eskuratu aurretik. 2018an, enpresak beste istripu bat izan zuen, dinamita leherketa bat izan zuen material pilak lekuz aldatzean. Lau mila pertsona inguru kaltetu zituzten.\nMABek azaldu duenez, «meatze enpresen beste gizarte eta ingurumen krimen bat da, horiek dira egungo eredu energetikoarekin etekin gehien jasotzen dutenak, eta Brasilgo herritarren aurka daude. Brasilgo meatzaritzako, hidroelektrikoetako eta uretako urtegiek ezin dute proiektu horietatik gertu bizi diren herritarrentzat segurtasun falta, beldurra eta indarkeria ekoizten jarraitu». MABek laguntza kanpaina bat abiatu du larrialdia hilabete batez arintzeko eta 4.000 higiene ekipo, 2.000 elikagai saski eta 360.000 litro edateko ur banatzeko.\nGune honetan Brasilgo urre erreserba mineral handiena dago eta munduko garrantzitsuenetako bat, 750.000 tona aurreikusten dituena. Urrearen meatzaritzak eragin handia du ingurumenean eta gizartean. Aire zabalean egiteaz gain, meatzaritza hau lixibiazioa deritzonean datza. Lixibazioan harri osoa erauzi eta birrindu egiten dute, eta zianuro edo merkurioarekin nahastutako ur soluzio batean garbituz, urre partikula mikroskopikoak harritik bereizten dira. Burdinaren edo kobrearen meatzaritzarekin gertatzen den bezala, ur asko erabiltzeaz gain, emaitzak tonaka lohi hilgarri dira. Zifrak kezkagarriak dira: harkaitz tona bakoitzeko, batez bestekoa 2 gramo urre da. 2 gramo horiek ateratzeko 2.000 litro ur behar dira.\nBrumadinhoko hondamendia gertatu zenean, Marianakoaren ondoren, hiru urte eta bi hilabete geroago, meatzaritzako hondakinek alarma piztu zuten. Orduan, 400 hondakin biltegi baino gehiago zenbatzen ziren soilik Minas Gerais estatuan, eta horietako 50 kolapsatzeko arriskuan zeuden.\nMeatzaritza mota horri legez kanpoko meatzaritza gehitu behar diogu; izan ere, meategi industrialek bezain jarduera drastikoa ez dakarren arren, ingurumen eragin ugari ere baditu, hala nola lurren eta uren kutsadura, baita baso soiltzea ere. Pandemiako 12 hilabeteetan Yanomami erreserbaren 500 hektareako baso soiltzeari (500 futbol zelairen baliokidea) edo Mucajai ibaiaren ibilguaren aldaketari buruz hitz egiten dute. Yanomami eta munduruku herriak legez kanpoko meatzaritzaren hedapena pairatzen ari dira beren azalean. FIOCRUZek bultzatutako merkurioaren inpaktuei buruzko ikerketa batek (2020ko abendua) munduruku indigenen %100 kutsatuta daudela adierazi zuen.\nHorren aurrean, Gobernuak hori geldiarazteko zer egiten duen galdetu behar dugu berriro. Gogoan izan behar da Bolsonarok, Gobernua hartu zuenean, ingurumena eta indigenak babesteko sistemak kentzea proposatu zuela, eta sistema horiek estraktibismoaren galga zirela. Bolsonarok legez kanpoko meatzaritza liberalizatzeko egindako saiakerak ere salatu ditu MABek, haren jarraitzaileek gobernatzen duten estatu horietan (Roraima eta Rondônia). Roraiman, Batzar Legegileak mineral mota guztien erauzketa askatzeko lege proiektua onartu zuen 2021ean, baina Auzitegi Gorenak bertan behera utzi zuen (otsailak 28). Aurreko presidenteak, Michel Temer eskuindarrak, meatzaritzari (urrea, burdina, kobrea) 47.719 km karratuko gune babestu bat ireki zion (Danimarka baino handiagoa).\nBeraz, behin eta berriz errepikatzen diren kalteak eta hondamendiak ditugu, Brasilgo ekonomia baliabideak ustiatzean oinarritu baita, etekinak ingurumenaren eta giza segurtasunaren gainetik jarriz. Ezin ahaztu Lularen eta Dilmaren (2003-2016) gobernuak ere estraktibismoan oinarritu zirela, baina inbertsio sozialerako funtsak biltzeko modu gisa hartzen zuten: hezkuntza, energia, etxebizitza, osasuna, etab. Ordutik irabaziak enpresa eta zuzendarientzat dira. Bai Temerren gobernuak, bai Bolsonarorenak, eurak ere kide diren elite bat lehenesten dute.\nAmazoniako kostaldeko hondamendi hau Amazoniako oihanak jasaten duen etengabeko erasoaldiari gehitu behar zaio. 2019ko suteak historikoak izan ziren, 70.000 sute baino gehiago izan baitziren urtarrila eta abuztua bitartean. 2020an 20.473 izan ziren. Horien guztien arrazoi nagusia gero eta lur gehiago bereganatzea izan zen sojaren monolaborantza edo abeltzaintzarako, baita beste praktika estraktibista batzuetarako ere. Klima larrialdiaren ondoriozko lehorteek ere eragina izan zuten. Gainera, Bolivian eta Paraguain ere gertatu ziren eta, ondorioz, planeta mailako hondamendi bihurtu zen. Bolsonaroren jarrera gai honetan ere ukatzailea izan zen: «Amazonia ez da suntsitzen ari, ezta suak irensten ere». Okerrago da ukazio interesatua, berari ez baitzaio axola ez oihana ez bertako biztanleak, bere elitearen onura baizik.\nIazko erregistroak negargarriak dira, 1,7 milioi hektarea gutxiagotuta, sailkapeneko hurrengo herrialdea (Kongoko ED) baino hiru aldiz gehiago. Batez ere erakusten du Bolsonarok boterea hartu zuen urtean baino %25 gehiago egin duela aurrera baso soiltzeak. Pantanala ere %30 suntsitu zen 2020an.\nSu hartzeko joera handiena duten eremuak errepideetatik gertu daudenak dira. Beste mehatxu bat piztu da egunotan Amazonian, Bolsonaroren politika horien eta Amazonia kolonizatzeko nahiaren ondorioz: errepide berri bat, Nova Transamazônica. Manaus Porto Velhorekin lotzen du, eta 270.000 km karratuko eremuari eragiten dio, 25 Kontserbazio Eremu hartzen dituena. Lurrak bidegabe bereganatzea eta jatorrizko indigenekin izandako istiluak salatzen ari dira dagoeneko.


Gidatzeko azterketa teorikoa | Consumer\nGidatzeko azterketa teorikoa\nEredu berriak bide-segurtasunari buruzko galdera gehiago ditu, eta autoeskolen irizpena onartu du, test informatikoa abian jartzeko atzerapena kritikatu baitute.\nGidatzeko azterketa teoriko berria indarrean sartu zeneko lehen urteurrenean (2006ko maiatzean ezarri zen), autoeskolek egindako aldaketen balorazio positiboa egiten dute. Onartzen dute egokia izan zela galderen idazketa sinplifikatzea eta bide-segurtasunari buruzko gaiak gehitzea, mekanikako gaien kaltetan. Hala ere, ohartarazi dute proba hobetu egin behar dela eta baimen-mota bakoitzerako kontu zehatzagoak landu behar direla. Azterketa informatiko berria abian jartzeak -2006rako aurreikusia eta seguruenik 2008ra arte atzeratuko dena- atzemandako akatsak konpontzea espero dute. Oro har, "desengainatuta" daude pertsona bakoitzari galdetegi bat izateko aukera emango dion test mota bat abian jartzean atzeratzeagatik, inork kopiatzerik izan ez dezan.\nGidabaimenaren azterketa teorikoaren eredu tradizionalarekin alderatuta, aldeak dira galdera kopurua, haien idazketa eta edukia. Zehazki, aurreko proban guztira 40 galdera zeuden, eta oraingoa 30 galderara murriztu da, horietatik erdiak bide-segurtasuneko oinarrizko kontzeptuei buruzkoak eta gainerakoak arau eta seinaleei buruzkoak. Horrek mekanikari buruzko galderak gutxitzea ekarri du, eta, Mario Arnaldo Automobilista Europar Elkartuen (AEA) presidentearen iritziz, probaren diseinua hobetzea ekarri du. "Mekanikako gaiak praktikaren bidez ezagutu behar dira, eta, alde horretatik, trafikoko araudiak kontzeptu sinpleagoak landu behar ditu", dio. Haren ustez, istripu-tasa Espainia baino baxuagoa duten herrialdeek, hala nola Erresuma Batuak, ezbeharrei dagokienez Europako Batasuneko bigarren lekuan dagoenak, duela sei urte arte gidatzeko azterketa teorikorik ere ez bazuten, baieztatu egiten da garrantzitsuena bolantearen aurreko eguneroko bizitza dela, eta ez hainbeste teoria.\nBartzelonako Autoeskolen Federazioko (FAB) lehendakari José Antonio Amadorrentzat ere positiboa da bide-segurtasunari buruzko galderen gehikuntza. Gainera, galdera kopurua murriztu arren, azterketa gainditzeko erantzunen %10ek bakarrik huts egin behar izan duela dio. Aurreko ereduarekin lau akats onartzen ziren, eta oraingoak hiru bakarrik onartzen ditu. Hain zuzen, Bartzelonan egin ziren azterketa berriko proba pilotuak, eta, Amadorren arabera, "esperientzia nahiko ondo joan da lehen urte honetan, baina oraindik alderdi batzuk hobetu behar dira". Arnaldok ere ideia bera du: "zirkulazioari buruzko kontzeptu askoz espezifikoagoak aztertzearen alde egiten du, hala nola galibo-seinaleztapenaren gaia, zeina, agian, ez baitzaio interesatzen autoen gidariari, ezta kamioien gidariari ere". "Proba laburragoa egiteko ahalegina egin behar da", esan du.\n"Proba laburragoa egiteko ahalegina egin behar da"\nIldo horretatik, eredu berriaren helburuetako bat galderen idazketa hobetzea izan da, "errazagoak eta argiagoak" izan daitezen, Trafiko Zuzendaritza Nagusiak dioenez. Orain, enuntziatua laburragoa eta zuzenagoa da nahasteak edo tranpa motako galdera deritzenak saihesteko, "askotan —argitzen du Arnaldok— ez baitzuten onartzen, ez zekiten, baizik eta ez baitziren ulergarriak". Bestalde, José Antonio Amadorrek dio autoeskolek berek bilatzen zutena bilatu dela: "galdera bihurri eta korapilatsuen erredakzioarekin amaitzea, gai-zerrendarekin bezala". "Gaur galdera zehatzagoa, zehatzagoa eta errazagoa da", gaineratu du Madrilgo Autoeskolen Elkarte Probintzialeko idazkariak, Alcalá de Henares eskualdean, Ricardo Canok. Hark onartzen du hasieran gainditu dutenen kopurua jaitsi egin zela, hautazko erantzunak anbiguoak zirelako eta zalantza egin zitekeelako, baina, egokitze-aldi hori gaindituta, gainditu dutenen kopurua are handiagoa dela argitzen du.\nHain zuzen, gaitasun-testerako proposatutako aldaketek mesfidantza eragin zuten aztertutakoen artean; izan ere, Arnaldok gogorarazi duenez, 2005eko martxoan 92.000 pertsona aztertu ziren, 2006ko hilabete berean, eredu berriak indarra hartu baino lehentxeago, eta zirkulazio-ezagutzak probatu zituzten pertsonen kopurua 122.000 arte handitu zen. Antzeko zerbait gertatu zen kamioien (C), autobusen (D) eta taxien eta anbulantzien (BTP) baimenak lortzeko azterketetan, non mekanikaren atala kendu baitzen, nahiz eta mantentze-mekanikari buruzko zenbait gai mantendu ziren, eta 20 galderatik 16ra pasatu zen.\nJoan hurrengo orrira: Eredu informatiko berria »\nautoeskolak azterketa modelo-eu preguntas-eu test


Ataun Irratia | Gasteizko Martin Fiz Maratoiak zirkuitua estreinatuko du maiatzaren 8an\nGasteizko Martin Fiz Maratoiak zirkuitua estreinatuko du maiatzaren 8an\nBerritasuna maratoiaren distantzia handiko zirkuituak bigarren zati ezberdina izango duela izango da.\nGasteizko Martin Fiz Maratoiaren 19. edizioa, maiatzaren 8an ospatuko dena, astelehen honetan aurkeztu da ofizialki Arabako hiriburuan. Martin Fizek berak distantzia handirako diseinatutako zirkuitu berriaren berri eman du. Berrikuntza nagusia da probaren bigarren zatia, hau da, azken 21 kilometroak, 10.500 metroko bi itzulitan egingo direla, Gasteiz hiribidetik hiru aldiz igarota.\n“Zirkuituak bere ezaugarri azkarrak eta lauak mantentzen ditu (ia 35 metroko desnibela): kale zabalak, bira gutxi eta zuzen asko”, zehaztu du munduko txapeldunak. Gainerako distantziei dagokienez, eta 2021ean izandako arrakasta ikusita, 10k eta maratoi erdirako trazatuak mantendu dira, eta txikientzako maratoi berezia berreskuratu da. Halaber, lasterketaren aurreko egunean Breakfast Run ospatuko da berriro, eta bertan, Martin Fizen eskutik, nahi duten korrikalari guztiek “elkarrekin entrenatu eta gosari osasungarri baten ondoren gozatuko dugu”.\nMunduko txapeldunarekin egindako entrenamendu “leuna” da, lasterketari buruzko aholkuak emango ditu eta lasterketa aurreko nerbioak kentzeko ere balioko du. Entrenamendu ofizial honek helburu solidarioa du, biltzen den dirua (1 euro izen-emate bakoitzeko) Maratoi Txikian bezala Aspanafoarentzat izango baita. Erakundearen arabera, 3.000 pertsona inguru egongo dira izena emanda, distantzia guztiak batuta: 400 izena emanda 42k, 1.100 izena emanda 21k; eta 1.100 izena emanda 10k. Izen-emateak apirilaren 31ra arte egongo dira zabalik.\naurrekoaHobekuntza baieztatzeko hurrengo mailara igotzea falta da\nhurrengoaBilbao Basket Artxandan entrenatuko da 2023an kiroldegia birmoldatu ondoren


Bilbobusek ez ditu prebentzio-neurriak betetzen - sindicato ESK sindikatua\n2020 apirilak 14\nArgazkia: Mundo Deportivo\nIbilgailuen tamainaren arabera edukiera zehatza ezarri da eta Bilbobusen kasuan honako hauek dira:\n12 metro dituztenentzako: 25 pertsona.\n9 metro dituztenentzako: 20 pertsona.\nMikrobusen kasuan: 8 pertsona\nGure ustetan Bilbobuseko autobusetan bidaiatzeko ezarritako pertsonen kopuruarekin ezinezkoa da gutxienezko segurtasun distantzia mantentzea kutsatzea ekiditeko.\nBabes material falta\nBestetik Bilbobuseko langileak hainbestetan ez dute jasotzen beharrezko babes materiala haien osasuna babesteko eta haien lana behar bezala betetzeko kutsaduraren arriskua gehitu barik.\nEsan behar dugu ere Bilbobuseko garbiketa protokoloak, enpresarekin adostutakoak, ez direla betetzen behar bezala.\nInformazio guzti hau Bilbobus kudeatzen duen enpresari “Biobide” helarazi zaia eta kudeaketa txar baten ondoroz edo agian haien betebeharrei uko egiteagatik egora salatzearen beharrean gaude. ESKren ustetan ez dira behar diren neurriak hartu ezta protokoloak behar bezala ezarri. Honek langileen osasuna eta bizitza arriskuan jartzen du ta bide batez ezinbestekotzat hartzen den zerbitzu honen erabiltzaileena.


Fase aldaketa (eguneko laburpena)\nPositibo guztien kopurua igo egin da hirugarren egunez jarraian: beste 581 positibo atzeman dira, gehienak test azkarren bidez.\nJaurlaritzak hurrengo faserako proposatu ditu Araba, Bizkaia eta Gipuzkoa\nOsasun Saila gaur arratsaldean bilduko da Espainiako Osasun Ministerioarekin. Murga sailburuak esan du kasu kopurua «egonkorra» dela; Hego Euskal Herrian 23 hildako izan dira gaur. Nafarroa lehen fasean sartzeko eskatu du Txibiteren gobernuak. Ipar Euskal Herriko komertzioak irekiko dira maiatzaren 11n.\n«Konfinamenduak ikasleen arteko arrakala sakonduko du»\nOCDE erakundeko eledunak kezka agertu du konfinamendu luzeak ikasleengan izanen duen eraginarengatik. Konpromiso handiagoa eskatu du, hezkuntza «lehentasuna» dela iritzita.\nNafarroako eskolak «egokitzeko» beharra onartu du Gimenok\nHezkuntza kontseilariak azaldu du «plan bat» garatu beharko dutela, irailean ikasleen ratioa murriztu behar bada. Datorren ikasturtean 11 ziklo berri emango dituzte Lanbide Heziketan\nHiletak eta azokak egitea debekatzen zuten legeak, indargabe\n«Pandemiaren bilakaera kontuan hartuta», Eusko Jaurlaritzak bertan behera utzi ditu azken asteetan ezarritako ezohiko lau lege\nBeste 16 hildako eta 500 kasu berri Hego Euskal Herrian\nEusko Jaurlaritzak datuen bilakaera positiboa aipatu zuen atzo, ezohiko legeak indargabetzerakoan. Dena den, positibo berriek gora egin zute...\nHamarretik seik uste dute jendea erlaxatu egin dela\nAraba, Bizkai eta Gipuzkoako herritarren artean inkesta bat egin du Eusko Jaurlaritzako Prospekzio Soziologikoetako Kabineteak. Erantzun d...\nKoronabirusak gaixotutako bizilagunik apenas dagoen Kuartango, Errezil, Ea, Izaba eta Ozaze herrietan, baina bertako herritarrak egoeraz «kezkatuta» daude.\nEmakume bat hil dute, eta senarrak bere buruaz beste egin du\nEkhi Erremundegi Beloki - Jon O. Urain\nAngelun gertatu da. 83 urte zituen andreak, eta 89 gizonak. 2003tik 106 emakume hil ditu indarkeria matxistak\nZaldibarko luizia izan eta hiru hilabetera, oraindik azalpenen zain\nZaldibar Argitu plataformak deituta hainbat ekitaldi egin dituzte hondakindegiaren inguruko herrietan. Iñaki Arriolak Ingurumen Sailaren jokabide «tatxarik gabea» defendatu du


Lurretia. Aldats handiko inguruetan, lurra gora ekarri behar - Ahotsak.eus\nLurretia. Aldats handiko inguruetan, lurra gora ekarri behar
Lurretia ere auzolanean egiten zen. Sorobarrenean otarrak lurrez bete, eta sorogoenean hustu. Aldapak beherantz eramaten du lurra, eta igo egin behar da. Sasoi batean, ganadua ere erabili izan zuten. Ganadua beti goitik behera, eta, polea baten bidez, lera goraka igotzen zen, lurrez beteta. Euren baserri inguruan aldats gogorrak daude, eta urtero egin behar izaten zuten.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ELG-005-003 kodeko bideoa nahi duzula aipatzea: ahotsak@ahotsak.eus\nLurretia ere auzolanean egiten zen. Sorobarrenean otarrak lurrez bete, eta sorogoenean hustu. Aldapak beherantz eramaten du lurra, eta igo egin behar da. Sasoi batean, ganadua ere erabili izan zuten. Ganadua beti goitik behera, eta, polea baten bidez, lera goraka igotzen zen, lurrez beteta. Euren baserri inguruan aldats gogorrak daude, eta urtero egin behar izaten zuten.\nGaia(k): Herria, azpiegitura » Herri-antolaketa » Auzoak , Baserria » Baserriko lanak » Lurra lantzea\n- Eta, holan, auzolanian, beste zeoze eitten zan? Lurretia, [...], edo...\n- Bai, lurretia-ta bai, lurretia eitten zan. Lurretia... Aldapetan, lurra beti goldiakin-ta beti labratzen-ta behera juaten da, ba? Ta lurretia eitten zan auzolanian. Baiña hori nik gutxi ezautu dot; nere aurretik gehixao. Bai, nere aurretik --gero be bai, e? Baiña nere aurretik-- asko esaten eben lurretia eitten zala, ba, auzolanian asko.\n- Eta ze, zelan eitten zan?\n- Zestoka, lur-zestuekin. Barrenian batzuek, lur-zesto txikixak, ba, [zerao] izaten dia, zumitzezko zestuak, ta halakuak betetzen batzuk solo-barrenian. Ta beste batzuk bizkarrian hartu ta solo-guenera ekarten.\n- Hartu ta bota?\n- Han guenian bota. Bai. Hori...\n- Beti... Holan, burdixekin edo [ez zeuan...]?\n- Bai, batzuek... Ez, gero bai. Gero bai. Guk geuk Beizun be altxatzen giñuan lurra, baiña ganauekin. Behetik gora ganauak, edo... ganauak goittik behera, ta behetik gora lurra, leria, [narrian]. Han betetzen zan barrenian, "ta ta!" Guenera etortzen zan, leriori kabliakin, e! Poleakin. Alde batian ganauak goittik behera, ta [bestia] betik gora. [Lleatzen] zanian ganauak geratu, "ta ta!" Errez [...] makilla bat ekan, egur bat, sartuta; drast! eta golpian [...] zan guenian, ta atzera behera.\n- Orduan, poleia goixan ipini ta ganaua goittik behera beti?\n- Ganaua goittik behera. Ganaua errez faten zan goittik behera, ta betik gora lurra be edarto. Lur mordua. Zestoka hogeta hamar zestotan ta berrogeittan be altxau ez hainbeste lur! Ezta berrogeittan bez! Lur mordua altxatzen zan.\n- Bai, ze hamen aldapia asko eta...\n- Bai, aldapia asko, ta lurra altxau bihar asko. Asko [...] lurra altxatzen hara. Urtero eittia komeni, ta urte batzuetan girorik ez dauelako, bustixa dalako edo ezin in, ta hurrengo urtian gehixao altxau bihar gero! Ta solo-barrenian lur pillia, ta solo-guenian gastau eitten zan. Bai, hori bai. Oin, gero atzenian, ba, labratzia gutxittu zan, ta labratzia gutxittu zanian, ba, zelaixan ez da lurrik faten behera, ta zelaixa geldi.\nBertsolaritza Bergara inguruan\nUkuilu eta sagardotegiak\nAngiozar erdiguneko etxe eta eraikinen izenak.\nAiete izugarri aldatu da\nEskolara joateko bidea zelakoa zen\nIrure auzoan jaiotakoak\nAltos Hornos lantegia: lanaren nondik norakoak


2 Eguna - Feria Online de formación\nApirilak 28 – 9:30 > 12:30 Hs\nIRAKASKUNTZA ARTISTIKOAK. Iraupen osoa 2:30 Hs. Zuzenean streaming bidez.\nEuskadiko Arte Dramatiko eta Dantza Goi Mailako Eskola\nKUNSTHAL – IED Bilbao Goi Mailako Diseinu Zentroa\nHari-instrumentuak eskuz egitea (biolinak, biolak edo biolontxeloak)\nBELE Bilboko Euskal Lutheria Eskola (1986an sortu zen, eta Espainian dagoen lutheria eskola bakarra da.)\nZER IRAKASTEN DUGU?\nHarizko instrumentuak eskuz egiten, esate baterako biolinak, biolak edo biolontxeloak.\nArtisau bokazioa duten, musika gustatzen zaien eta luthier ofizioa maite duten guztientzat.\nDuela gutxi eguneratu den ikasketa plan batekin, ibilbide luze batekin (1986tik), eta Bilboko Kontserbatorioan dauden instalazio paregabeetan.\nLutheriako irakaskuntza ez-arautuaren iraupena 3 ikasturtekoa da, guztira 3.000 ordu\nPRAKTIKAK egingo dituzu lutheria tailer profesional batean, eta ERASMUS beka eskatu ahal izango duzu atzerrian praktikak egiteko.\nMusikene Eusko Jaurlaritzak 2001-2002 ikasturtean sortutako Euskal Herriko Goi Mailako Musika Ikastegi bakarra da, eta musikako gradu eta masterreko ikasketa ofizialak ematen ditu.\nMusikako gradu eta masterreko prestakuntza kualifikatua, interpretazioari – klasikoa eta jazz-, konposizioari, zuzendaritzari, pedagogiari eta mediazioari buruzko eremuetan.\nMusikako profesionalak izan nahi dutenei.\nMusikako Graduko arte-ikasketak 4 ikasturtetan daude egituratuta, eta guztira 240 ECTS kreditu dituzte (60 urtean).\nMasterrak bi motatakoak dira: Interpretazio klasikoa, Musika Garaikidearen Sorkuntza eta Mediazioa, Kudeaketa eta Zabalkundea 120 ECTS kreditu dituzte, 2 ikasturtetan egituratuta daude, eta Orkestra Ikasketa eta Jazz Interpretazio Masterrek 60 ECTS kreditu dituzte eta ikasturte batean egiten dira.\nGradu titulazioa. Bost master ofizialek MECESeko (Goi Mailako Hezkuntzako Kualifikazioen Espainiako Esparrua) 3. mailako eta EQFko (Kualifikazioen Europako Esparrua) 7. mailako titulazioa dute.\nDANTZERTI Euskadiko Arte Dramatiko eta Dantza Goi Mailako Eskola\nIkasleei kalitatezko prestakuntza artistikoa ematen diegu, eta etorkizuneko profesionalen kualifikazioa bermatzen dugu.\nProfesionalak izan nahi dutenak, eta horrenbestez, lan egiteko itxaropena dutenak. Mota honetako ikasketak egiteko gaitasuna eta borondatea duten ikasleei zuzenduta dago, ikasketek konstantzia eta dedikazioa eskatzen baitute.\nArte dramatikoko goi mailako irakaskuntza artistikoa 4 ikasturtetan egituratuta dago. Guztira 240 kreditu ditu, (60 urteko).\nIkasketak amaitzerakoan, titulazio ofiziala lortuko duzu, ondorio guztietarako gradu baten parekoa, eta laneratzeko tresnak emateaz gain, irakaskuntza artistikoko zentroetan irakatsi ahal izango duzu.\nERASMUS beka ere eskatu ahal izango duzu atzerrian praktikak egiteko.\nIkasleei kalitatezko formazio artistikoa ematen diegu, eta etorkizuneko profesionalen kualifikazioa bermatzen dugu.\nDantzako goi mailako irakaskuntza artistikoa 4 ikasturtetan egituratuta dago. Guztira 240 kreditu ditu, (60 urteko).\nDantzako Goi Mailako iraskuntza artistikoa diziplina honetan titulazio ofiziala ematen duen bakarra da. Goi mailako irakaskuntza artistikoen tituluak laneratzeko tresnak emateaz gain, irakaskuntza artistikoko zentroetan irakasteko aukera emango dizu, graduaren baliokidea den titulua baita ondorio guztietarako.\nDiseinuaren Irakaskuntza Artistikoa\nIED Kunsthal Bilbao KUNSTHAL Euskadiko goi mailako diseinu zentro pribatu bakarra (1997an sortua) eta Instituto Europeo di Design, 50 urte baino gehiagoko historia duen eta munduko 12 hiritan dagoen diseinu network internazionala, elkartzearen emaitza da.\nFormazio kualifikatua ematen dugu diseinuko ondoko arloetan: diseinu grafikoa, barne diseinua, moda diseinua eta produktuaren diseinua.\nBertuteetan gehiago sinesten dugu akatsetan baino. Gure formazioa humanista dela esaten dugu, persona bakoitzarentzat egiten dugulako. Etorkizunean diseinatzaile izango den horrek duen berezitasuna identifikatzen saiatzen gara, ikasle bakoitzaren indarguneak zeintzuk diren ikusi, eta indartu.\nGure ikasle eta etorkizuneko profesionalei izaera berezi bat ematen saiatzen gara: gure kunsthaleroak dira (kunsthalero hitza kostalerotik edo lepakaritik dator, hau da, esfortzua, erresistentzia, sakrifizioa eta fedea behar dira).\nOrientazio gida bezala, bertute nagusien zerrenda adierazten dugu: azkartasuna, neurrikoa izatea, lana, ikastea, burugogorra izatea, kemena… Pintoreak bezeroari erretratoa eman zionean, esan zion bezala: “eta orain, horren antza hartu”.\nEmaten ditugun diseinu espezialitate guztiek 4 ikasturte dituzte, guztira 240 kreditu, praktikak atzerrian eta ikasketa amaierako lana. ERASMUS beka ere eskatu ahal izango dugu atzerrian praktikak egiteko.\nOfiziala, Eusko Jaurlaritzako Hezkuntza Sailak ematen duena, eta master eta doktorego ikasketetarako bidea ematen duena.


BASQUETOUR: Basquetourrek 2021erako bere ekintza-plana aurkeztu du\nEuskadiko turismo-sektorearekin partekatutako dokumentuan agertzen dira arlo ezberdinetatik sektoreari laguntzeko eta Euskadi-Basque Country helmuga sustatzeko ekintzak.\nTurismoaren Euskal Agentziak 2021erako bere ekintza-plana aurkeztu dio Euskadiko turismo-sektoreari. Plan hau Javier Hurtado sailburuak urrian, Eusko Legebiltzarrean aurkeztutako ildo estrategikoetatik abiatuta zehaztu dira, eta sektorearen erresistentzia- eta berraktibazio-faseetarako lehentasunezko laguntza-lerroez gain.\nPlanaren azken helburua Euskadik, pandemiaren ostean, helmuga ezaguna eta lehiakorra izaten jarraitzea da. Horretarako, labur bilduz, Agentziaren ekintzak biltzen ditu, batez ere, sektoreari arlo ezberdinetatik laguntzeko eta Euskadi-Basque Country helmugaren sustapenerako zuzenduak, turismorako urte zail honetan,\nPlanaren ildo estrategikoek honakoak hartzen ditu kontuan:\nTurismo, Merkataritza eta Kontsumo sailatik azpimarratutako bizkarrezur-muina den Gobernantza oneko ekintzak, euskal enpresekin modu estu eta koordinatuan lan egiteko, norabide berean arraun egiteko.\nHelmuga adimendun bat kudeatzeko premisaren pean, Basquetourrek jarduera turistikoa eta inguruko joerak monitorizatzeko prozesuak garatzen jarraitzen du, eta, hala, informazio erabilgarria eta ezinbestekoa du erabaki estrategikoak eta unean unekoak hartzeko.\nAldi berean, Euskadi helmuga Seguru, Berritzaile, Digitalizatu,Iirisgarri eta Inklusibo bihurtzeko lan egiteko konpromisoa hartzen du, bisitatzen gaituztenek oroitzapen ahaztezina izan dezaten, esperientzia berezi eta aberasgarria errepikatzera animatuko dituena.\nMarketin- eta merkaturatze-ekintza ugari egingo ditu.\nJasangarritasuna eta ingurumenarekiko errespetutik abiatuta eta lurraldean eta ekonomikoki garatuz, pertsonak eta haien ingurune naturalak zentroan jartzeko elkarrekin lantzeko programak.\nPlana Basquetourreko webgunean daukazu: https://basquetour.eus/2021eko-basquetour-eko-ekintza-plana.htm


ADARRAREN PUNTAN: GURE ABEGI ONA\n2013(e)ko uztailakren 1(a), astelehena\nGURE ABEGI ONA\nordaintzeko autobideen kopurua gurean inon baino gehiago goratu da\nDagoeneko soberan ezaguna denez, Gipuzkoako Foru Aldundiak heldu den urteko urrirako martxan jarri nahi du bidesariak kobratzeko sistema berria. Larraitz Ugarte Gipuzkoako Azpiegitura diputatuak adierazi zuenez : “errepideen mantentzea bermatzeko, Bidegiren zorra estaltzen laguntzeko eta garraio publikoa sustatzeko politikak laguntzeko baliagarri izango da, urtean 38 milioi euro jasotzea espero da”. Alegia, zure lanarengatik edo beste edozein arrazoirengatik Gipuzkoaratzeko ohitura baduzu, are garestiago suertatuko zaizu. Hori bai. Jakin behar duzu hori ez dela aitzineko sistema kaxkar baten bidez egingo, ez: “Arkupe sistema bat erabiliko du bidesari berrietan. Ibilgailuek ez dute gelditu beharko, hesirik gabeko arkupeak izango direlako”. Eskertzekoa bada behintzat: poltsikoa arinduko dizute bai, baina zu ez zara ezertaz konturatuko. Eta nola jar daiteke martxan honelako zerga berri bat, hiritarren matxinada sorrarazi barik? Ba ezin errazago: “Gipuzkoarrei bidesariak ez kobratzeko sistema prestatzen ari da. Legeak horretara behartuta, ordaindu egin beharko dute, baina diputazioa pentsatzen ari da gastu hori berdintzeko zer bestelako neurri har ditzakeen”.\nJakina, horrelako iragarki batek hautsak harrotu zituen gainontzeko foru aldundietan. Azkeneko adierazpenen arabera, nola ez, konponbidea kanpoaldetik etorriko da. Gipuzkoa, Bizkaia, Araba eta Nafarroako ordezkariak bilduko dira uztailaren 7a baino lehen, bidesarietan elkarri beherapenak egitea aztertzeko. Larraitz Ugartek aurreratu duenez, bidesarietako sistema berria martxan jartzearekin ez dituzte gipuzkoarrak kaltetu nahi, baina "ezta euskal herritarrak ere". Ezetz asmatu zeintzuk izango diren kaltetu izan daitezkeenak..., horretaz hitz egiten omen zuen lehendakariak gure betiko “abegi ona” aipatu zuenean.\nHau ez da, inola ere, zerbait berria gurean. TAO aparkatzeko sistema martxan jarri denetik Bilbon, adibidez, ez da hirian protesta izpirik sumatu. Udal-bulegoan, garabiak kaltetutakoen artean irratirako inkesta bat egiteko parada izan nuen eta hor aurkitu nuena negar egiteko modukoa zen: Bilbotik kanpoko garraiolari txikiak, atez-ateko saltzaileak, hirira bazkaltzera zetozen bikoteak... haserreak eta mehatxuak udal-langileentzat bakarrik ziren. Interesgarria litzateke jakitea zenbaterainoko laguntza izan den hori Bilboko (eta sistema hori ezarri zutenen beste hainbat hiritako) kontuak borobiltzeko orduan.\n“Supersur” hegoaldeko saihesbide ospetsuan ere halako zerbait suma daiteke. Bizkaiko Foru Aldunditik oso azpiegitura arrakastatsua dela esaten zaigu eta “A-8ko trafikoa erabat jaitsi dela” hura zabaldu zenetik. Baina deskuidu batengatik barruan aurkitzen bazara –eta ez da gutxitan gertatzen, horko langile batek azaldu zidanetik– hortik dabilen gidari bakarra zarela ohartuko zara. Ez da zaila kanpoaldetik datozenekin zer gertatuko den asmatzea. Bestalde, “Autopista.es” webgunearen arabera, ordaintzeko autobideen kopurua gure lur maitean inon baino gehiago goratu da, (2.2 puntu), mota honetako bideetan aurtengo trafikoa erabat jaitsi den arren: 1995ekoaren parekoa da.\nEgilea: nineuk ordua: 04:24\nEtiketak: adarraren puntan, bidesariak, Roberto Moso


Observatorio de igualdad Partekatu\nEmakumeen eta Gizonen arteko Aukera Berdintasunerako Behatokia\nLege, hezkuntza, kultura, osasun eta gizarte- eta kultura-esparruetan Espainiako emakumearen egoera aztertzeko eta bere eskumenez baliatzeko balio duen datu-banku eguneratu bat sortzeko eginkizuna modu egokian betetzeko, Emakumearen Erakundeak adierazle-sistema bat behar du, Espainiako emakumeen egoeraren oinarrizko alderdiei buruzko informazioa eman dezan, gizonekin alderatuta.\nEmakumene eta Gizonen arte Aukera Berdintasunerako Behatokia behar hori erantzuteko sortu zuten urriaren 6ko 1686/2000 Errege Dekretuaren bidez, eta 2001. urtean hasi zen lanean.\nEmakumearen Erakundeak kudeatutako organoa da, sortu duen Errege Dekretuak ematen dizkion Idazkaritzaren funtzioak bere gain hartzen dituelako. Bestalde, gizonekin alderatuta emakumeek duten egoera, eta esparru guztietan, berdintasunez, emakumeen partaidetza sustatzeko erakundeek abian jarritako politiken eragina ezagutzeko gaitasuna duen informazio-sistema bat sortzea du helburu.\nBehatokia presidente batek, bi presidenteordek, berrogeita lau batzarkidek eta idazkari batek osatzen dute.\nBerdintasunerako Behatokia bi helburu ditu: batetik, emakumearen egoeraren balorazioa egitea, zenbait arlotan, hala nola enplegua, hezkuntza, erantzukizunen banaketa, boterea eta erabakiak hartzea, osasuna eta gizarte-bazterkeria; bestetik, abian jarritako berdintasun-politiken eraginak ebaluatzea, alderdi orokorrenetan, eta, ziur asko, politika horiek alderdirik garrantzitsuenetan.\nBeraz, Behatokiaren xedeak hauek dira: batetik, emakumeen eta gizonen egoerari buruzko aldizkakoa eta sistematikoa den informazioa biltzea, aztertzea eta hedatzea, une bakoitzean eta denboran zehar, gertatutako gizarte- eta lan-aldaketak ezagutzeko; bestetik, zenbait esparrutan, emakumeen egoera hobetzeko diren politikak proposatzea.


Asteburu honetan: bakailao xolomoa bizkaitar erara –\nBakailao gogoz eta Amonaren bakailaoa bizkaitar erara RZ ekarri ostean, lau lagunentzat pentsatutako Xolomo Sapiens-en bakailaoa bizkaitar erara RZ ere ekartzea bururatu zaigu. Hemen dakarkizugu gure herri eta kazolatan aspaldidanik ezagutu den RZ zahar goxo hau. Denak txundituta uzteko primerakoa, ama eta izebari bereziki gustatuko zaie bisitan datozenean, ligatzeko ere bai agian… Segi gozo, segi fin eta on egin! 🙂\nKg bat bakailao, beratua eta 250 g-ko puskatan moztua, lehor eta ezkatarik gabe\nKg erdia tipula gorri, zerrendetan moztua\n10 piper txorizeroen mamia, uretan beratu ondoren\nPorru bat, pikatua\n2 piper berde, zerrendatan moztua\nTomate umo bat, puskatan\n5 baratxuri ale, zurituak\nLitro laurdena oliba olio\nPastilla bat haragi salda\nsukaldean.eus Bakailaoa bizkaiko eran\nKazola batean, su eztian berotzen jarriko ditugu 10 koilarakada oliba olio. Bi baratxuri ale edo erantsiko ditugu ondoren, bitan zatituak. Gorritzen hasi orduko erantsiko dugu tipula, eta su hartan edukiko dugu eztitzen, ordu betean, ongi ilundu arte.\nOrduan gaineratuko ditugu porrua, piperrak eta tomatea. Beste ordu betean edukiko dugu guztia sutan.\nEpe horren ostean erantsiko ditugu ogi zatiak, uraren erdia, salda-pastilla eta piperren mamia.\nBeste ordu erdian utziko dugu gozatzen dena.\nBost minutu aurretik erantsiko dugu gainerako ura.\nOngi nahasiko dugu ondoren dena. Gatz puntua zuzendu eta, puregailutik pasa eta gero, iragazki fin batetik iragoko dugu saltsa. Lodi badago, ur pittin bat erants diezaiogun. Horra saltsa.\nPadera batean gainerako olioa isuri eta hartan ipiniko ditugu gainerako baratxuriak, bitan zatituak. Frijitu orduko aterako ditugu.\nBakailao puskak sartuko ditugu ondoren binaka, eta hiru bat minutuan utziko ditugu konfitatzen, frijitu gabe. Garrantzitsua da hori.\nErretilu batera aterako ditugu gero, ongi xuka daitezen.\nBeste hainbeste egingo dugu beste bi puskekin.\nSaltsa bizkaitarrean murgilduko ditugu ondoren bakailao puskak, ongi estalirik. Sutan edukiko dugu kazola 10 bat minutuan, borborka hasi arte.\nSutatik atera eta epeltzen utziko dugu ondoren.\nBakailaoa pausatu ondoren, beste 5 minutuan edukiko dugu su ezti-eztian, zerbitzatu aurretik.\nSaltsa lodiegi sumatzen badugu, gelatinaz eta bakailaoak erretiluan xukatzerakoan utzitako zukuaz arinduko dugu.\nBAKAILAOA, TOMATEA, Otxandioko Korostondo jatetxeko Jon Estankonak bakailaoa bizkaitar erara RZ ETB1eko ‘Txoriene’ saioan Pili Manterolarekin.\nBakailoa bizkaitar erara\nAsteburu honetan: bakailao xolomoa bizkaitar erara, bakailaoa, errezetak, pagotxa


Euskadik bere energia agenda aurkeztuko du Energia Jasangarriaren Europako Astean - EVE\nInicio - Jardunaldiak eta albisteak - Albisteak - Euskadik bere energia agenda aurkeztuko du Energia Jasangarriaren Europako Astean\nLehen hitzordua astelehen goizean (hilaren 17a) izango da, itsas eta arrantza-eremuan politika komunak garatzeko ardura duen Europako Batzordeko zuzendaritza nagusiaren (DG MARE) ordezkari instituzionalekinegingo den bilera batean; bilera horretan landuko diren gaiek lotura dute itsas energien entsegu-azpiegiturei lotutako energia-proiektuekin (Euskadik Mutrikuko eta BiMEPeko instalazio berritzaileak ditu, sektore horretan erreferentea izanik Europan), baita arrantza eta nekazaritzarako proiektu espezifikoekin ere, bioekonomiari eta ekonomia urdinari lotutako estrategiaren esparruan.\nArratsalde horretan, 15:00etan, Euskadiren Bruselako ordezkaritzan bilera bat egingo da energiaren sektoreko agenteenhainbat ordezkarirekin, agente horien artean nabarmenduz WindEurope elkartea, industria eoliko europarra biltzen duena, energia ozeanikoaren (olatuak eta abar) industria garatzeko Ocean Energy Europe sarea, Fedarene –Energia Agentzien federazio europarra, non Energiaren Euskal Erakundeak aktiboki parte hartzen duen–, eta EASME –lehiakortasunerako eta berrikuntzarako agentzia europarra–. Era berean, Eurelectric elkarte sektorialak sektore elektrikoa ordezkatuko du, eta Euskadin industria-trakzio garrantzitsua egiten duten enpresa handien (Iberdrola, Siemens-Gamesa eta Acciona) ordezkariak ere han izango dira.\nGainera, Europar Batzordeko Klima, Energia eta Itsasoko zuzendaritza nagusietako ordezkari instituzionalek ere parte hartuko dute.\nEkainaren 18an (asteartea) Eusko JaurlaritzaEnergiaren Europako Astearen inaugurazio-ekitaldiofizialera bertaratuko da, Bruselako Charlemagne eraikinean, eta bertan energiaren alorreko Europako arduradun nagusiek parte hartuko dute, Energia eta Klima komisarioa buru dutela. Irekiera-ekitaldian Errumaniako energia-ministroak eta Energiaren Nazioarteko Agentziako zuzendari nagusiak parte hartuko dute, besteak beste, eta zeremonia horretan debatearen funtsa Energia Trantsizioa eta hura lortzera bideratutako politika europarrak izango dira.\nEnergiaren Euskal Erakundeak ekainaren 17tik 21era publizitate-kanpaina bat egingo du, eta bertan ikusgarritasun berezia emango zaio Euskadiko Energia Trantsizioari. Haizea, eguzkia eta itsasoa ardatz gisa erabiliz, Euskadik daukan energia onaazaldu nahi dute bere aprobetxamendu berriztagarrien bidez, gero eta finkatuago daudelako eta etorkizunerako proiekzio bikaina dutelako, eta beharrezkoa izango da herritar guztiak kontzientziatuta egotea.


noviembre | 2011 | Oñatiko EAJ PNV\nGBB:OÑATIKO BATZOKIAREN AURKAKO ERASOA.\nPublicado por eajpnvbergara en Eaj Pnv Oñati el noviembre 30, 2011\nErrespeturik gabe ez dago garai berririk.\nOñatiko EAJ-PNVren Batzokiaren aurrealdea alderik alde pintadaz josi dute bart arratsean eta gorri eta horiz margotu. Pintadetan agertzen diren hitzak, honako hauek, besteak beste: AHT, superportua, erraustegia, atxiloketak, espekulazioa, desalojoak, jubilazio atzeratua…\nBestetik, badirudi zenbait oñatiarrek ere nozitu duela ekintza honen ondorioa, izan ere inguruan aparkatutako autoak margo-arrastoekin aurkitu baitituzte. Kaltea jasan duten oñatiarrei esan nahi diegu ez dugula onartzen horrelako jokaerarik, beren egonezina ulertzen dugula eta bat egiten dugula beraiekin.\nOñatiko Batzokiaren aurkako erasoa ez da aurrenekoa. Lehenago ere makina bat eraso jasandakoak gara baina ez dugu salaketarik plazaratu izan, izan ere pentsatu izan baitugu salaketa plazaratzeak berak halako ekintzak lau haizetara zabaltzen lagundu zezakeela eta, azken batean, halako erasoak egiten zituztenei haizea ematen.\nBaina egun bizi dugun egoeran ezin dugu isilik pasa Oñatiko batzokiari egindako erasoa, eta jokabide hori gaitzesteaz batera, EAJ-PNVren Gipuzkoako zuzendaritzak zera adierazten du:\n1. Batzokia egoitza politiko bat da, EAJ-PNVren egoitza politikoa. Batzoki baten aurkako eraso eta irainak, alderdi jeltzalearen eta beronen alde dauden herritarren aurkako irain eta eraso dira.\n2. Halaber, politikari berari erasotzen dio bart arratseko jokaerak. Politikagintza trabatzea eta bizikidetza politikoa eragoztea dakarte. Nola ezkontzen dira bide politikoak eta demokratikoak bakarrik erabiltzea eta alderdi politiko baten egoitzari eraso egitea?\n3. Politikan eta demokrazian dena ez da libre. Ez da libre aukera politiko orori zor zaion errespetua urratu eta bestea zapaltzen duen jokabidea. Horrela ez dago aurrera egiterik hain ospe handiz hots egiten den garai berrirantz, alderantziz baizik.\n4. Guztion arteko bizikidetza berria eraikitzeko, bakean eta elkarren errespetuan bizitzeko, eta herriak politikan eta demokrazian konfiantza izateko, alde batera utzi beharra daude betiko indarkeriaren hazitik ernetako pentsaerak eta jokaerak.\n5. Bide politiko eta demokratikoen aldeko apustua benetakoa dela sinesteko, eraso politikoak behin betiko amaitu behar dira. Beraz, pintaden egileei esaten diegu hitzez bakarrik ez, baizik egitez ere erakusteko bakea eta demokrazia oinarri berrien gainean eraikitzeko prest daudela: errespetatuz beste oro, errespetatuz EAJ eta gainerako alderdiak, errespetatuz iritzi eta erabaki askatasuna, eta errespetatuz gehiengoaren nahia. Azken batean, errespetatuz herria.\nAro berriaren aurrean…nortzuk izan ote dira?\nOñatiko Batzokian, gaur goizean!\nPublicado por eajpnvbergara en Eaj Pnv Oñati el noviembre 22, 2011\nPublicado por eajpnvbergara en Eaj Pnv Oñati el noviembre 21, 2011\nPublicado por eajpnvbergara en Eaj Pnv Oñati el noviembre 16, 2011


genre_facet:"EIMAk onetsitako materialak" genre_facet:"Curriculumeko baliabideak" genre_facet:"Interneteko baliabidea" author_facet:"Elhuyar Hizkuntza Zerbitzuak" author_facet:"Agirre, Tomas" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Oinarrizko mekanizazioa (Modulua)"\nGeneroa / Forma: EIMAk onetsitako materialak Generoa / Forma: Curriculumeko baliabideak Generoa / Forma: Interneteko baliabidea Egilea: Elhuyar Hizkuntza Zerbitzuak Egilea: Agirre, Tomas Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Oinarrizko mekanizazioa (Modulua)\n1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio prozesuen gauzatzea (Modulua) 1 Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila 1 Lanbide Heziketa Gehiago ... 1 Mekanizazioa (Heziketa Zikloa). Erdi maila 1 Metrologia eta saiakuntzak (Modulua) Oinarrizko mekanizazioa (Modulua) 1 Produktuen egiaztapena (Modulua) 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Trump eta kritika. Deia, Noticias de Bizkaia\nTrump eta kritika\nRikardo Arregi - Miércoles, 11 de Enero de 2017 - Actualizado a las 06:03h\nDONALD Trump presidente estatubatuar hautatuari buruz astero idatz daiteke, astero (ia-ia egunero) errubioaren ahotik eta ekintzetatik astakeria kezkagarriren bat sortzen delako, eta ez da oraindik zin egite zeremoniarik burutu (ez dut pentsatu nahi nola joango den guztia benetako agintea hartu ondoren). Meryl Streep-ek Urrezko Globoen festan eman zioten saria aprobetxatu zuen presidente hautatu berria kritikatzeko, izenik aipatu gabe, modu arras dotore eta hunkigarrian;atzerritarren eta hedabideen defentsa egin zuen eta gogoratu nola Trumpek kazetari ezindu baten imitazio iraingarri eta gustu txarrekoak egin zituen kanpaina bitartean. “Errespetu faltak errespetu falta dakar, indarkeriak indarkeria dakar”, hitz horiekin bukatu zuen mintzaldia. Badirudi Trumpi ez zaizkiola kritikak batere gustatzen, berehala idatzi baitzuen twitterren Streepen kontra: aktore bezala gainbaloratuta dagoela eta Clinton-en lekaioa (ipurgarbitzaile euskara garbian) baino ez dela.\nEz naiz ni aktore kontuetan aditua esan ahal izateko Meryl Streepen lana ona den ala ez egin dituen film guztietan, eta Hillary Clintonen alde egotea Streep andrearen eskubidea da azken finean. Ez dakit Donald Trump konturatu den hauteskunde kanpaina aspaldian bukatu zela, bera izan dela irabazlea, egun gutxi barru bera izango dela Estatu Batuetako presidente bakarra eta, pertsona publiko guztiek bezalaxe (are gehiago agintean daudenak), kritikarekin bizi behar izango duela hemendik aurrera onerako zein txarrerako.\nAi, kritika. Esparru guztietan beharrezkoa dela esaten da, baina txarra denean ez zaio inori gustatzen. Zutabe hau argitaratzen den unetik beretik kritikagai izan daiteke balizko irakurleen eskuetan egongo baita: batzuek kritika ona egingo diote, beste batzuek txarra (Trumpi ez zaio gustatuko, baina ez da haren begietaraino iritsiko), eta arrazoiak emango dituzte kritika edo iritzi horiek oinarritzeko. Eskatu ahal den zera bakarra da arrazoi horiek arrazoizkoak izatea. Meryl Streepenak oso arrazoizkoak iruditu zaizkit niri.


Dantza ikuskizunez disfrutatzeko aukera - Arrasate - Goiena.eus\nDantza ikuskizunez disfrutatzeko aukera\nAne Vitoria 2017-07-14 11:05\nDantza ukitu berezia du aurtengo Udazabal egitasmoak, eta horren seinale dira gaur arratsaldean eskainiko diren bi ikuskizunak. Topa eta Fade Away, eta bietan estilo ezberdinak uztartzen dira.\nTopa ikuskizunak dantza tradizionala eta hip hopa uztartzen ditu. Lau dantzarik osatzen dute; horietako bi Euskal Herriko Kukai Dantza taldeko kideak dira, eta dantza tradizionalean eta garaikidean buru-belarri dabiltza. Beste biak Kataluniako Brodas Bros konpainiako kideak dira, hip hop estiloa lantzen duen konpainiakoak, hain zuzen. "Hasieran, jatorri tradizionala eta hip hopa batzea arraroa badirudi ere, leku ezberdinetatik etorritakoak direla ez da igartzen", esan du Kukai Dantza taldeko zuzendari Jon Mayak.\nIaz Max sarien galan elkar ezagutu zuten Kukaikoek eta Brodas Brosekoek, eta oso feeling ona izan zutela esan du Mayak: "Bi taldeen artean fletxazoa izan zen. Elkarrekin zerbait polita sortu genezakeela uste genuen, bi taldeok dantza indartsu, alai eta dinamikoak egiten ditugulako. Gainera, ikuskizuna kanporik oso modu errazean ikusten da".\nGaur eskainiko duten ikuskizunak ordu erdi iraungo du, eta askotariko publikoarendako dago egina: "Ikuskizunaren look-a gaztea da; hau da, dantzariek arropa bakeroak erabiltzen dituzte eta musika elektronikoa gailentzen da. Hala ere, publiko zabalarentzat egina dago", adierazi du zuzendariak.\nAzken boladan oso lanpetuta dabiltza Topa ikuskizunarekin. Besteak beste, Zipren, Madrilen, Costa Rican eta Gironan izan dira. Eta Euskal Herrian ere hainbat lekutan izango direla ziurtatu du Mayak, hala nola Elorrion, Errenterian eta Zornotzan.\nDantza garaikidea eta urbanoa\nBiopiracy proiektuaren bigarren partea da Fade Away. Ziomara Hormetxe dantza konpainiaren eskutik dator dantza ikuskizun hori, Toparekin batera gaur arratsaldean izango dena. "Bigarren atal hau etorkizun utopiko baten isla da, non gizatasuna nolabait alde batera uzten den. Sentimenduak eta emozioak erradikalizatzen dira eta robot bilakatzen gara", esan du dantzariak.\nHorretarako, mugimendu desartikulatuak lantzen dira, eta Hormaetxerekin batera beste bi dantzari izango dira, dantza urbanotik datozenak. "Dantza garaikidea lantzen da, baina urbanoaren pintzeladak ere baditu. Gainera, hiruron artean, koreografikoki joko antzeko bat sortzen dugu", azpimarratu du.\nIkuskizunaren kaleko formatua Arrasaten estreinatuko da, baina barruko ikuskizunarekin Hego Korean izan da taldea eta abuztuan, Detroiten izango da, Ameriketako Estatu Batuetan.\nBi dantza emanaldi hauek gaur arratsaldeko 20:00etan eskainiko dira Zaldibarreko frontoian, bata bestearen ondoren.


“Ingo xonau!” proiektuaren aurkezpen ekitaldia egingo da bihar, Santa Ana aretoan — Berbia\n“Ingo xonau!” proiektuaren aurkezpen ekitaldia egingo da bihar, Santa Ana aretoan\nAurrez, argazkia egingo Lazarraga lorategian eta gonbidapena egin zaie noka hitz egiten dakiten guztiei, bereziki emakumeei\nOñatiko noka edo emakumezkoen hitanoa jaso eta biziberritzeko asmoz sortu zen Ingo xonau! proiektua. Emakumeen artean hikako trataera edo erregistroa galtzen ari zela ikusten zuten hainbat herritarren kezkaz sortu zen ekimena. Ahozko ondarea jaso guran, arloan eskarmentua duen Badihardugu euskara elkartera jo zuten, eta aldi berean, udalaren babesa lortu zuten. Hala, otsailean ekin zioten lanari, emakumeak elkarrizketatzen. Batetik, hitanoari buruzko esperientziak jasotzeko, hau da, noiz, norekin eta nola berba egiten zuten jasotzeko, eta bestetik, hikako beraien jarduna jaso edo erregistratzeko.\nIdoia Etxeberriak 54 herritarren elkarrizketak jaso zituen otsaila eta maiatza artean. 54 horietatik gehiengo zabala emakumezkoak izan ziren, 52, hain zuzen ere, baina 2 gizonezkok ere parte hartu zuten elkarrizketetan. Bideoz grabatu ziren elkarrizketa horiezaz gain, ikerketa diagnosikoa egiteko, herriko 16 baserri auzoetan ibili dira beste 13 datu biltzaile eta informatzaile. Noka dakiten emakumezkoak zenbat diren bildu dute eta hauekin ere, datu bilketa egin da. Zuzenean egin diren grabazio eta bideo pasarteak ahotsak.eus webgunean zintzilikatu dira, denon eskura. Ia 400 bideo pasarte labur daude ikusgai.\nIkerketa diagnostiko honen emaitzak azalduko dira bihar, 11:30tan, Santa Ana aretoan egingo den aurkezpen ekitaldian. Dokumental labur bat ere erakutsiko da, nokaren galeraren arrazoiak azaldu asmoz. Bide batez, etorkizunera begira dituzten egitasmoak ere azalduko dituzte.\nSanta Anako ekitaldia hasi aurretik, 11:00etan, argazkia aterako dute Lazarragako lorategian. Noka hitz egiten dakiten guztiak gonbidatzen dira argazkian ateratzea. Bereziki emakumeak gonbidatzen dira, izan Oñatiko edo kanpotik etorritakoak, baina baita, noka dakiten gizonezkoak ere. Hitanoa bizirik dagoela erakutsi nahi da jende askoren argazkia atereaz.


Emmanuel Macron ez da Miarritzen izanen | Emmanuel Macron ez da Miarritzen izanen – iparraldekohitza\nPirinio Atlantikoetako prefeturak eman du berria astelehen goizean. G7-aren prestaketa bilkurak atxikiak dira, haatik.\nMiarritzera egitekoa zuen bisita bertan behera utzi du Emmanuela Macron Frantziako Errepublikako presidenteak. Astearte goizerako Miarritzeko herriko etxean bilkura bat iragarria zuen heldu den agorrilan iraganen den G7a prestatzeko, eta ondoren, G7ari begira Frantziak ezarri dituen lehentasunak aurkeztu beharra zituen, Bellevue kasinoan, nazioarteko enbaxadoreen, nazioarteko erakundeetako ordezkarien, eta eskualdeko hautetsi eta enpresa buruen aitzinean. Jean Yvres Le Drian Europako eta Kanpo Aferetako ministroak eta Nathalie Loiseau Europako aferetaz arduratzen den ministroak lagundu beharra zuten.\nPirinio Atlantikoetako prefeturak astelehenean jakinarazi duenez, azkenean ez da Miarritzera etorriko Macron, haatik, astearterako aurreikusiak ziren bilerak atxiki dituzte oraingoz. “Eliseoaren berrien zai gaude”, adierazi dute komunikazio zerbitzuek. Halaber, ez dute argitu nahi izan zer izan den bisita bertan behera uzteko arrazoia.\nMacron Euskal Herrira etortzekoa zela jakin zenetik, talde andanak egina zuten Frantziako presidentearen aitzinean protesta egitera joateko deia. 30 bat eragile biltzen dituen G7ren kontrako plataformak elkarretaratzea deitua zuen, eta Bizi mugimenduak ere Macron “persona non grata” izendatzera deitua zuen. Sindikatuen eta Jaka Horien deialdiak ere espero ziren.


Irekia Eusko Jaurlaritza - Gobierno Vasco :: URAk Mallabiko hondakin-urak Elgoibarko Apraizko araztegira lotzeko lanak hasi ditu\nURAk Mallabiko hondakin-urak Elgoibarko…\n<img src="https://www.irekia.euskadi.eus/uploads/cover_photos/64455/original/Mallabia_plano.png" style="max-width:100%" alt="Mallabiako lanen planoa" />\nMallabiako lanen planoa Iturria: Irekia\nMallabia.png Iturria: Irekia\nUraren Euskal Agentziak (Eusko Jaurlaritzako Ekonomiaren Garapen, Iraunkortasun eta Ingurumen Sailari atxikita dago) Mallabiko hondakin-urak Elgoibarko Apraizko araztegira eramateko obrak hasi ditu. Araztegi hori Gipuzkoako Ur Kontsortzioak kudeatzen du.\nEskualdeko saneamendua hobetzeko proiektuaren mugarrietako bat da. Ermuko eta Mallabiko hondakin-urak bildu eta Apraizko araztegira bideratuko dira, behar bezala tratatzeko. Horri esker, Ego ibaiko karga kutsatzailea nabarmen murriztuko da eta ibaiaren egoera ekologiko ona berreskuratzea sustatuko da. Jarduketak 8 hilabeteko egikaritze-epea du, eta 1.000.000 euroko inbertsioa.\nGaur egun, Mallabiko udalerriko erdiguneko saneamendua kolektore batzuen eta ordeztu egingo den 90eko hamarkadako hondakin-uren araztegi baten inguruan egituratzen da. Hori dela-eta, ponpaketa-estazio berri bat eraiki beharko da – 15 l/s-ko bultzatze-ahalmenarekin, etorkizunean 30 l/s-ra handitu daitekeena –, egungo HUAren ondoan kokatuta, hondakin-urak bultzatzeko eta kota-aldea gainditzeko Urtiaga Hiribideraino, handik grabitatez igaroko baitira.\nHalaber, bulkatzeko hodi bat eraikiko da, guztira 116,05 metro linealeko luzera izango duena, bai eta kolektore-sare berri bat ere, 315 mm-ko diametroko hodiak dituena zanga mota desberdinetan kokatuta.\nHasi berri diren jarduketa horiek guztiak honako isurketen konexio hauek aurreikusiz diseinatu dira: Betearte zabortegiko lixibiatuak – Kolektorera isuri aurretik aurretratamendu bat beharko dutenak –, Areitio gainean egingo diren poligono berrietakoak eta Eibar Kirol Elkartearen etorkizuneko instalazioetakoak.


Del Castillo entrenatzailearen materiala, Garmendipera - Azpeitia - uztarria.eus\nDel Castillo entrenatzailearen materiala, Garmendipera\nAndoni Elduaien 2021-09-08 15:00\nLagun Onakeko entrenatzaile izandakoak pilatuta zuen material guztia eman dio Azpeitiko Lagun Onak futbol taldeari. Klubak esker onez jaso du ondarea.\nAlfredo del Castillok berea sentitzen du Lagun Onak, Azpeitiko futbol taldeak kanariarra berea sentitzen duen bezalaxe. Del Castillok 80ko hamarkadaren erdian hartu zuen Lagun Onak taldeko gazteen mailako talde bat zuzentzeko ardura, eta urte batzuk geroago, 1990-91 denboraldian, gizonezkoen talde nagusia Espainiako Hirugarren Mailara igo zen haren gidaritzapean.\nEntrenatzaileak azaldu duenez, "handia" da Azpeitiari dion maitasuna, baita Lagun Onakekiko duen sentimendua ere. "Lagun Onaken hasi nuen entrenatzaile ibilbidea, eta beti esan izan dut Azpeitia nire bigarren herria dela". Talde hark zuen "familia sena" ere azpimarratu nahi izan du Del Castillok. "Giro ona izan genuen beti, eta maitasunez oroitzen ditut hango kideak, futbolari lotutako pertsona ugari ezagutu bainuen. Maitatua eta errespetatua sentitu nintzen beti Azpeitian". Hirugarren Mailarako igoerari buruz, berriz, entrenatzaileak dio "jarri behar zen guztia" jarri zuela taldeak zelaian sasoi hartan. "Lan ona egitea lortu genuen; ikaragarrizko oroitzapenak ditut".\nRealean zituen ardurak utzi ondoren, etxean zuen futboleko materialarekin zer egin pentsatzen hasi zen Del Castillo. Hala nola liburuak, bideoak, apunteak, txistuak, ordulariak, karpetak eta arbela zituen jasota, eta horiekin guztiekin zerbait egin behar zuela erabaki zuen egun batean. “Hori guztia nonbaiten utzi behar nuela pentsatu nuen, eta entrenatzaile ibilbidea Azpeitian hasi nuenez, materiala Lagun Onaki ematea erabaki nuen. Mikel Labakarekin, Aitor Zulaikarekin eta Iñigo Arregi presidentearekin hitz egin nuen, baita Xabier Alberdi Beltzarekin ere. Bihotzetik atera zitzaidan, eta egitea erabaki nuen”.\nEsker ona klubaren partetik\nLagun Onakeko Iñigo Arregi presidentearentzat, bestalde, "oso kontuan hartzekoa" da Del Castillok bere materiala Azpeitiko futbol taldeari emateko erabakia hartu izana. "Bera bezalako entrenatzaile batek hori egin izana baloratzeko modukoa da". Arregiren hitzetan, klubaren 75. urteurren ospakizunen bueltan sortu zen kontua. "Ezustean jaso genuen bere deia. Material asko ekarri du, zuen guztia; balio handiko material interesgarria da. Badakit, gainera, entrenatzaile batzuek berak utzitako liburuak-eta eraman dituztela Garmendipetik". Entrenatzaileari eskerrak ematea besterik ez zaiela geratzen dio presidenteak. "Hirugarren Mailara igotzea lortu zuten garai hura tarteko, Lagun Onak taldearen zati garrantzitsua da Del Castillo".


INUNDACIONES ARGUEDAS – Inundaciones, Gestor de Alertas y Emergencias/Larrialdi eta alerten kudeatzailea\nInundaciones. Ebro ibaiaren eta Grupo Virgen del Yugo – Chantreako uholdeei dagozkien larrialdi eta alerten kudeatzailea\nInundacionesen helburua Ebro ibaiak eta Grupo Virgen del Yugo – Chantrean urak gainezka egitean eragindako kalteak aurreikusi eta txikiagotzea da, horretarako egoerari aurrea hartu eta uholde-arriskuen berri emanez.\nUholdeak jasateko arriskuan zaude?\nAlta eman ezazu SMS zerbitzu honetan eta jasoArguedastik pasatxean Ebro Ibaiak eta Grupo Virgen del Yugo – Chantrean urak sortu ditzaketen uholde-arriskuen inguruko oharrak.\nInundaciones Arguedas, el gestor de emergencias y alertas ante el riesgo de desbordamiento del río Ebro y el Grupo Virgen del Yugo – Chantrea.\nInundaciones, larrialdi eta alerten kudeatzailea Ebro ibaiak eta Grupo Virgen del Yugo – Chantrean urak gainezka egiteko arriskuen aurrean.\nWeb orrialde honek cookie propioak eta hirugarrenenak darabilzki infozrmazio biltzeko zuri buruzkoa, zure nabigazioari buruzkoa eta web orrialdean izandako jarrerari buruzkoa, guztia helburu analitikoekin. Xehetasin gehiago eskuratu ditzakezu gure Cookien politika\nORNATU BAZTERTU COOKIEEN KONFIGURAZIOA


Uraren ibilbidea: Arkaka-CAF Ur bildegiak eta Kanala-Osinberde urjauzia. | Ruta Olaeta, País Vasco (España)- GPS track\nUraren ibilbidea: Arkaka-CAF Ur bildegiak eta Kanala-Osinberde urjauzia.\nTravesía por Aralar: De Arkaka a Amezketa pasando por Txindoki, Arrubigaina, Auntzizegi, Martxabaleta y Argarbi (senderismo)\nBisitak 1689, kokapena 43\nIbilbide zirkularra: Arkaka-Olakosaroi-CAF Ur biltegiak-Kanalaren iturburua-Errekabeltz-Osinberde putzua-Arkaka.\nAralar mendigune karstikoa da, leize, zulo eta dolinez beteta. Jasotzen dituen euriteen eta elurteen urak lurraren azpira sartzen dira. Bidai izkutua egin ondoren azaleratu egiten dira iturburu eta errekatxoak sortuz beheko bailaretan.\nAralar ekialdean kokaturik Zaldibiko Arkaka inguruak dira horren adibide bat non Errekabeltz, Osinberde eta beraien ibai adarrak eta iturburuak Aralarko emari honeko ur-sarea osatzen dute. Ur hauek elkartzen dira Aiestaran erreka sortuz. Zaldibitik pasa ondoren, Ordizian, Oria ibaiaren eskubialdean ixurtzen da.\nAspalditik, gizakiak ur aberastasun honi etekina atera nahi izan dio. Errotak edo Indar elektrikoa sortzeko kanalak, presak eta tuberiak besteak beste.\nIbilbide hontan horietako erreka,iturburu, ur jauzi eta giza-egitura batzuk ezagutzeko haukera dago. Buelta hau ez da ohikoa. Kanalakoa eta Osinberde putzuko bideak joan etorrikoak izaten dira normalean. Ur biltegietatik iturburura bata (10 km) eta Arkakatik Osinberde putzura bestea (SL Gi 2009-5 km). Ibilbide hontan ordea Arkakan hasi eta bukatu biak lotzen dira. Kanalako iturburuan ezkerretik gorantz doa pagadi aldapatsu batetik eskubian dauden harkaitz hormak gainditu arte. Gero erreka xume bat zeharkatu eta segidan mendi pista batera iristen da. Pista honetatik gorantz bidegurutze zabal batera iristen da. Hemendik Errekabeltz aldera jetsi behar da. Behin Arkakako errepidearen bukaerara iritsi ondoren Osinberdeko ur jauziaren joan etorriko bidea egiten da.\nArkako Zentral Hidroelektrikoaren parean, errepidearen ondoan ibilgailua uzteko lekua dago. Errepidearen bukaeran ere bai. Ez da txango honen kasua bainan ibilbidea borobildu nahi izan ezkero gertu dauden Arkakako putzu eta aisiagune dotoreak bisita daitezke ere.\nKanalako trabesian ia denbora guztian metro erdiko zabalera duen paretatik igaro behar da. Arreta pixka bat behar da besterik gabe. Kanalaren iturburutik gorako tartean (400 bat metro) desnibel haundia dago bainan zailtasun berezirik gabe.\nLeku bereziki politak eta interesgarriak ezagutzeko aukera paregabea eskeintzen ditu Aiestaran errekaren goi arroak. Osinberde urjauziaren bidea txikibiltariekin egiteko aproposa da. Zatituta edo osorik oso bide gomendagarriak.\nArkakako errepidearen bukaera.\nBidegurutze Arkaka-Intxustiko iturria\nAurrerago eskubirantz berriro\nCAF Ur bildegiak\nDepósitos de C.a.F.\nEskubitik Pr Gi 2004\nArkakako errepidea-Pr Gi2004\nEskubitik SL-Gi 2009 Osinberde putzura\nIturburutik pagadiko igoera\nSL-Gi 2009 Osinberde putzura\nPr GI 2004 ezkerretik utzi\nTxabola Arkakako jetsieran\nUr gutxiko erreka txikia\nerreka pasatzeko puntua\nKaixo, zure lagunak ibilbide interesgarri hau topatu du Uraren ibilbidea: Arkaka-CAF Ur bildegiak eta Kanala-Osinberde urjauzia. https://eu.wikiloc.com/ibilbide-senderismo/uraren-ibilbidea-arkaka-caf-ur-bildegiak-eta-kanala-osinberde-urjauzia-16263704 Ondo izan, Wikiloc | Rutas del Mundo


Ehun urte bete zituen egunean, otsailaren 1ean, Itxaropena jubilatuen elkarteak omenaldia egin zion Inazio Ernabideri. Opari moduan, Aitor Amorrek egindako euskal makila eman zioten. Handik astebetera, Soraluzeko EAJren omenaldia jaso zuen, Batzokian, afiliaturik nagusiena izateagatik. | Ikusi handiago | Argazki originala\nArgazki oina: Jose Antonio Agirre lehendakariarekin batera, Donibane Lohitzunen (1959). Gerratik bueltan, hogeita bat urterekin, etxera bueltatu zen eta lanean hasi zen. Gaztetxotan Eibarko Star lantegian lanean ibilitakoa zen aprendiz moduan eta gerra ostean Andoaingo arma lantegian hasi zen lanean. Lan egin ostean, Donostiako gau eskoletan jarduten zuen ikasten.\nBizitzan izan duen momenturik gogorrena alaba eta iloba istripuan galdu zituenekoa izan omen zen: “Hilabetian ez neban jan be egin eta pentzatzen neban sekula ez nebala superauko baina tira, denporiakin pasau neban haura be. Ke remedio!”. Bere bizitzan pisu handienetakoa izan duen beste ezaugarria, adoptatua izatearena izan da: “Sei urtekin konturatu nintzan, amakin Diputaziñora juan eta negarrez ikusi nebanian. Haura momentua geratu jatan bihotzian. Ni Zizurkilgua naiz jaiotzez eta gero Osintxun bizi izan nintzan Kakuatarrekin. ‘Herri umia’ esaten jakon lehen”. Bere garaian, bere jatorrizko abizena berreskuratu zuen, eta, harrezkero, harrotasunez azaldu du beti bere jatorria. Hirurogeita bederatzi urterekin jubilatu zen. Lantegian “diru pixkat” ere irabazi omen zuen eta Donostian etxe bat erosi zuen gero, gaur egunean bizitoki nagusia duena. Bidaiatzea ere oso gustuko izan du, eta asko bidaiatu du Europan zehar. Bereziki gogoan du loibarekin batera Londresera egin zuen bidaia; Mantxako kanala pasatu zutenekoa. Bidaiatzearekin batera, geopolitika da Ernabideren veste afizio nagusienetako bat. Gaur egun ere interes handiarekin jarraitzen ditu nazioarteko gora beherak: “Batez be, Estados Unidos eta Rusia. Rusiak Krimea konkistau dau eta Europa atakauko baleu, daukan indarrakin, konkistauko leuke”. Euskal Herriko egoera politikoaz galdetuta, epe ertainean ez da oso itxaropentxua: “Hemen oindio urte asko pasau biharko dabe elkarrekin konpontzeko”.\nArgazki oina: Medirraneoan oporretan. Gidatzea izan du beste afizioetako bat, baina, oraintsu, agiria kadukatu zaionean erabaki du ez berriztea: “Nik disfrutau egitten dot konduzitzen baina akzidente bat eukiko baneu, jentiak esango leuke ‘merezitta jeukan, daukan edadiakin’ ”. Hala ere, aitortu digu Soraluzera etortzen den aldiro hartzen duela autoa, “garajian ibiltzen naiz”. Beste ezeren gainetik afizioak eta pozak azpimarratzen dituen pertsona da Inazio Ernabide. Ehun urterekin, ase ezinezko jakinmina mantentzen jarraitzen du, “jakitzeko gogua terriblia”. Bizitza, bizi beharreko abentura bat bailitzan bizi izan du, eta bizi du, orain ere. Zorionak eta urte askotarako, Inazio!\nJolas Parkeen inguruko hitzaldi eta eztabaida